र्वष सरली , पिढी पालटली ; पण डेनिमचं गारूड अजूनही तरुणाईच्या मनावरून उतरलेलं नाही . अर्थात नव्या पिढीसोबत नव्या स्वरूपात डेनिम पुन्हा बाजारात येतं . यंदा त्याने सुटसुटीतपणा आणि फ्यूजन हे तरुणांच्या दृष्टीने महत्त्वाचे दोन घटक लक्षात घेऊन , स्वत : मध्ये आवश्यक बदल करून डेनिम पुन्हा बाजारात आलं आहे , ते अजून काही दशकं स्वत : ची मोहिनी कायम ठेवायच्या उद्देशाने . १८७३चा काळ . . एका जोडगळीला एका कापडाचं पेटंट मिळालं . त्यानंतर १८९० मध्ये या कपडय़ाच्या प्रकाराचा जन्म झाला आणि आजगणिक जगभरातील आबालवृद्ध या कापडाच्या मोहजालातून बाहेर सुटू शकले नाहीत . ते कापड होतं ‘डेनिम’ आणि तो कपडय़ाचा प्रकार होता ‘लिव्हाईस’ ५०१ जीन्स पँट . तरुणाईच्या गळ्यातला ताईत बनलेली आणि अगदी मेट्रो शहरापासून खेडेगावापर्यंत प्रत्येक घरात सापडणारं हे डेनिम यंदाच्या वर्षी तब्बल १४३ वर्षांचं झालं आहे . डेनिम म्हणजे पँट हे समीकरण गेल्या कित्येक वर्षांत आपल्या मनात इतकं पक्कं बसलं आहे , की डेनिम हे कापड असून जीन्स हा कपडय़ाचा प्रकार आहे , यातही गल्लत केली जाते . सुटसुटीत , धुण्याची कटकट नसलेली , कोणत्याही कार्यक्रमाला , दिवसाच्या कोणत्याही प्रहरी सहज वापरता येईल असा हा कपडय़ाचा प्रकार . मागच्या वर्षांपासून त्याला ‘वापरायला सोयीची नसल्याचं’ लेबल लागलं . भारतासारख्या दमट वातावरणाच्या देशात जीन्समुळे रॅश , घाम येतो , बराच वेळ घातल्यास खाज येते , असं म्हटलं गेलं आणि जीन्सला पर्याय शोधण्याची मोहीम सुरू झाली . त्यामुळे मागच्या वर्षी ड्रेसेस , स्कर्ट्सचे प्रमाण वाढून जीन्सची मागणी कमी होऊ लागली होती ; पण यंदा मात्र डेनिम नव्या स्वरूपात बाजारात परतले असून केवळ जीन्स पँटच नाही , तर जॅकेट , शर्ट , ड्रेस , स्कर्ट , जंपसूट हे प्रकारही पाहायला मिळत आहेत ; पण मागच्या वेळेचा धडा घेऊन डेनिम वापरायचा सुटसुटीत करायचा प्रयत्न केला जात आहे . त्यामुळे सध्या बाजारात पाहायला मिळणारं डेनिम कापड आणि त्यापासून बनविलेले कपडय़ांचे प्रकार वजनाने हलके , सुटसुटीत आहेत . तुमची जुनी जीन्स आणि नुकतीच विकत घेतलेली जीन्स उदाहरण म्हणून पाहू शकता . त्यांच्यातील वजनाचा फरक लक्षात येईल . शर्ट मागच्या वर्षीपर्यंत कपाटातील डेनिम शर्ट ओल्ड फॅशन मानला जात होता ; पण सध्या तोच शर्ट ट्रेंडमध्ये आला आहे . नुकत्याच प्रदर्शित झालेल्या ‘डीअर जिंदगी’च्या एका गाण्यात आलिया भटने डेनिम शर्ट आणि जीन्स घातलेली आहे . सध्या हे कॉम्बिनेशन ट्रेंडमध्ये आहे . ब्ल्यू शर्ट आणि डंगरी कल्पना करताना मोनोटोन वाटत असलं , तरी मस्त दिसतं . फक्त तुमचा शर्ट ढगाळ हवा . मुंबईसारख्या नावापुरता थंडी असलेल्या शहरात हा शर्ट जॅकेट म्हणून सहज वापरता येतो . सुटसुटीत असल्याने घामाची चिंता नसते . कुर्ते यंदाच्या सीझनमध्ये इंडिगो रंग ट्रेंडमध्ये आहे . हा रंग डेनिममध्ये महत्त्वाचा असतो . त्यामुळे सध्या बाजारात डेनिमचे कुर्ते पाहायला मिळत आहेत . प्लेन ए - लाइन , शर्ट ड्रेस स्टाइल , फ्लेअर अशा वेगवेगळ्या स्वरूपांत हे कुर्ते पाहायला मिळतात . प्रिंट्स , एम्ब्रॉयडरीचे डेनिम कुर्तेसुद्धा बाजारात आहेत . या कुर्त्यांसोबत वेगवेगळ्या रंगांची लेगिंग वापरता येते . तसेच एखादं दिवशी फक्त कुर्ता वन पीस ड्रेस स्वरूपातसुद्धा वापरता येऊ शकतो . शर्ट ड्रेस स्टाइल कुर्ता एखाद्या टय़ुनिकवर जॅकेट म्हणूनसुद्धा वापरू शकता . जीन्स डेनिम म्हटल्यावर जीन्सचा विषय येणार नाही , असं शक्यच नाही . जीन्स हा शक्यतो सकाळी ऑफिस , कॉलेजला वापरली जाते . रात्री एखाद्या पार्टीसाठी मात्र ड्रेसला पसंती दिली जाते ; पण अशा प्रसंगीही जीन्सप्रेमींना जीन्सची साथ सोडावीशी वाटत नाही ; पण अशा वेळी प्लेन जीन्स नकोशी वाटते . हे लक्षात घेऊन सध्या जीन्सला सकाळी कॅज्युअल म्हणून आणि रात्री पार्टीत वापरता येईल अशा पद्धतीने डिझाईन करायला सुरुवात केली आहे . त्यातील महत्त्वाचा मुद्दा म्हणजे सुटसुटीतपणा . दिवसभर जीन्स वापरायची म्हणजे खाज , घाम नको आणि फ्रेश वाटलं पाहिजे म्हणून या जीन्स ढगाळ असतात . खालच्या बाजूने दोन फोल्ड मारून अँकल लेन्थ वापरता येतात . मधून कापलेल्या रीप्ड जीन्स , एम्ब्रॉयडरी किंवा प्रिंट केलेल्या जीन्स , स्टडेड जीन्स या प्रकारात येतात . या जीन्ससोबत वेळ आणि कार्यक्रमानुसार वेगवेगळे टॉप्स वापरता येतात . डंगरी डंगरी हा तसा कामगारांच्या पोशाखाचा प्रकार . थोडीशी ढगाळ , वावरायला सुटसुटीत अशी डंगरी सध्या जीन्स , स्कर्ट , ड्रेस अशा वेगवेगळ्या स्वरूपांत पाहायला मिळते . गंजी , टी - शर्ट , टय़ूब टॉप , क्रॉप टॉप , शर्टसोबत डंगरी सहज वापरता येतो . डंगरी ड्रेस एखाद्या टय़ुनिक किंवा ड्रेसवरसुद्धा घालता येतो किंवा नुसता डंगरी ड्रेससुद्धा मस्त दिसतो . डंगरीसोबत मस्त चष्मा घालून मिळणारा कुल - स्कूल लुक सध्या ट्रेंडमध्ये आहे . कुठे मिळतील ? मुंबईच्या सर्व फॅशन स्ट्रीटपासून बडय़ा ब्रँडच्या दुकानांपर्यंत सर्वत्र हे कपडय़ांचे प्रकार उपलब्ध आहेत . तुमच्या बजेटनुसार तुम्ही खरेदी करू शकता . शॉपिंग स्ट्रीटवर यांची किंमत ५०० - १००० रुपयांपर्यंत आहे , तर मॉल्समध्ये हेच कपडे २००० - ५००० उपलब्ध आहेत . अर्थात त्यांच्या गुणवत्तेचा फरक आहेच .


भारतीय क्रिकेट संघाचे माजी प्रशिक्षक अनिल कुंबळे यांना हटविण्यामागे भारतीय संघाचा कर्णधार विराट कोहली असल्याचे समोर आले आहे . अनिल कुंबळे यांच्या राजीनाम्यानंतर , बीसीसीआयच्या प्रशासकीय समितीमधील सदस्या डायना एडुलजी यांच्या ई - मेलमुळे हा गौप्यस्फोट केला आहे . एका इंग्रजी संकेतस्थळाने याबाबत वृत्त दिले आहे . अनिल कुंबळे यांच्या जागी रवी शास्त्रींची नेमणूक करताना बीसीसीआयने अनेक नियम पायदळी तुडवल्याचंही एडुलजी यांनी म्हटले आहे . कोहलीने बीसीसीआयने सीईओ राहुल जोहरी यांना अनिल कुंबळे यांना प्रशिक्षकपदावरुन हटवा अशी मागणी करणारे सात संदेश पाठवले होते . प्रशासकीय समितीने नकार देऊनही विराटला अनिल कुंबळे प्रशिक्षक म्हणून नको होते , त्यावेळी बीसीसीआय विराटच्या मागणीसमोर झुकलं . यावेळी एडुलजी यांनी रवी शास्त्री यांच्या नियुक्तीच्या वेळी नियम कसे तोडले गेले हे देखील सांगितलं आहे . विराटला हव्या असलेल्या उमेदवाराने अर्ज करावा यासाठी मुदत वाढवण्यात आली . या गोष्टीसाठी मी विरोध केला होता . कुंबळे हे दिग्गज खेळाडू आहेत , मात्र त्यादरम्यान परिस्थिती अशी निर्माण करण्यात आली की अनिल कुंबळे खलनायकाच्या भूमिकेत दिसायला लागले . मात्र , एक खेळाडू म्हणून अनिल कुंबळेंबद्दल आपल्या मनात आदर असल्याचं एडुलजी म्हणाल्या आहेत .


भारताविरुद्धची कसोटी मालिका ३ - ० ने गमावल्यानंतर आता श्रीलंकेचा संघ वन - डे मालिकेसाठी तयार झाला आहे . रविवारी भारत विरुद्ध श्रीलंका यांच्यातला पहिला सामना दम्बुल्लाच्या मैदानावर खेळवला जाणार आहे . मात्र त्याआधी इंग्रजी वृत्तपत्र ‘मिड - डे’ने दिलेल्या बातमीनूसार श्रीलंकेच्या ट्रेनरने आपल्या खेळाडूंना बिस्कीट खाऊ नका असा आदेश दिला आहे . लंकेच्या संघाचे व्यवस्थापक असनका गुरुसिन्हा यांनी ही माहिती दिली आहे . “संघातील खेळाडूंच्या तंदुरुस्तीची जबाबदारी असलेले आमचे फिजीओ आणि ट्रेनर यांच्याकडे खेळाडूंच्या रोजच्या आहाराची जबाबदारी असते . त्यांच्या सल्ल्यानूसार खेळाडूंना रोजचा नाश्ता आणि जेवण दिलं जातं . त्यांनी दिलेल्या सल्ल्याप्रमाणेच यापुढे खेळाडूंना ड्रेसिंग रुममध्ये बिस्कीटं खाता येणार नाहीयेत . ” काही दिवसांपूर्वी मी खेळाडूंच्या चेंजिंग रुममध्ये बिस्कीटचे पुडे पाहिले , यावेळी मी लगेचच खानपानाची व्यवस्था पाहणाऱ्या कर्मचारांना बिस्कीटचे पुडे बाहेर न्यायला सांगितलं . महत्वाची गोष्ट म्हणजे सर्व श्रीलंकन खेळाडूंना याला आपला पाठींबा दर्शवला असून प्रत्येक जण ट्रेनरने आखून दिलेल्या वेळापत्रकानूसार आपला नाश्ता आणि खाण्याची पथ्य पाळत असल्याचं , गुरुसिन्हा यांनी म्हणलंय . चॅम्पियन्स करंडकात श्रीलंकेच्या संघाची कामगिरी पाहता , श्रीलंकन सरकार आणि क्रिकेट बोर्डाने आपल्या खेळाडूंना फिटनेसकडे लक्ष देण्याची ताकीद दिली होती . श्रीलंकेचे अनेक खेळाडू त्यांच्या फिटनेसच्या कारणामुळे सध्या संघाबाहेर आहेत , वेगवान गोलंदाज लसिथ मलिंगा हे त्यापैकीच एक नाव आहे . चॅम्पियन्स करंडकापाठोपाठ घरच्या मैदानावर श्रीलंकेच्या दुबळ्या झिम्बाब्वेसमोर पराभवाचा सामना करावा लागला होता . यानंतर अँजलो मॅथ्यूजने आपल्या कर्णधारपदाचा राजीनामा दिला होता . अवश्य वाचा – श्रीलंकेच्या संघाला पाणी पाजणारी ‘ही’ महिला आहे कोण ? भारताविरुद्धच्या कसोटी मालिकेतही काही महत्वाचे खेळाडू दुखापतीमुळे संघाबाहेर राहिले होते . त्यानंतर लंकेच्या संघ व्यवस्थापनाने आपल्या खेळाडूंच्या खाण्यात बिस्कीटांना केलेली बंदी पाहता , आगामी काळात आपल्या खेळाडूंचा फिटनेस सुधारण्यावर श्रीलंकेचं संघ व्यवस्थापन जोर देत असल्याचं समोर येतंय . अवश्य वाचा – …म्हणून युवीला श्रीलंका दौऱ्याला मुकाव लागलं


सकाळी सूर्याच्या कोवळ्या किरणांपासून मिळणारे ‘डी३’ हे जीवनसत्त्व हृदयाचे आणि रक्तवाहिन्यांशी संबंधित यंत्रणेचे झालेले नुकसान भरून काढण्यासाठी महत्त्वाची भूमिका बजावते , असे नुकत्याच करण्यात आलेल्या एका संशोधनात स्पष्ट झाले आहे . अमेरिकेतील ओहिओ विद्यापीठातील संशोधकांनी ‘डी३’ जीवनसत्त्व हृदयाची हानी टाळण्यासाठी अत्यावश्यक असल्याचे सांगितले आहे . उच्च रक्तदाब , मधुमेह आणि रक्तवाहिन्यांसंबंधी आजारांवरही हे जीवनसत्त्व परिणामकारक असल्याचे संशोधकांनी स्पष्ट केले . ‘डी३’ जीवनसत्त्वाची औषधेही उपलब्ध असतात . साधारणपणे ‘डी३’ जीवनसत्त्व हाडांशी संबंधित आहे . मात्र , गेल्या काही वर्षांपासून ‘डी३’ जीवनसत्त्वाच्या कमतरतेमुळे हृदयविकाराचा झटका येत असल्याचे स्पष्ट झाले होते , असे प्राध्यापक तादेऊझ मलिन्स्की यांनी सांगितले . केवळ ‘डी३’ जीवनसत्त्वाच्या कमतरतेमुळेच हृदयविकाराचा झटका येतो , असा याचा अर्थ नाही . मात्र , हृदयविकाराचा धोका निश्चित वाढतो , असेही मलिन्स्की म्हणाले . हे संशोधन आंतरराष्ट्रीय मासिक ‘नॅनोमेडिसीन’मध्ये नुकतेच प्रसिद्ध झाले आहे . सूक्ष्म संवेदकाचा वापर करून संशोधकांनी ‘डी३’ जीवनसत्त्व शरीरासाठी अत्यावश्यक का आहे ? याचा शोध घेतला . प्रामुख्याने हृदयाशी संबंधित त्याची सकारात्मकता तपासण्यात आली . संशोधकांनी अद्वितीय पद्धतीने आणि प्रणालीद्वारे सूक्ष्म संवेदक तयार केला आहे . या संवेदकाने ‘डी३’ जीवनसत्त्वाचा हृदयाशी संबंधित रक्तवाहिन्यांना कसा लाभ होतो आणि हृदयाचे नुकसान हे जीवनसत्त्व कसे टाळते याचा शोध लावला आहे . ‘डी३’ जीवनसत्त्वामध्ये नायट्रिक ऑक्साइड असून ते रक्ताचा प्रवाह नियमित करण्यास मदत करते , असे संशोधकांनी स्पष्ट केले आहे .


बेळगावच्या क्रिकेट विश्वात पुन्हा एकदा महत्त्वाचे पान अधोरेखित झाले असून यंदा पहिल्यांदाच केपीएलच्या ( कर्नाटक प्रिमीयर लीग ) सातव्या हंगामात बेळगावच्या सात खेळाडूंसह एका प्रशिक्षकाची निवड करण्यात आली . तर राज्यात अभिमन्यू मिथुनला ८ लाखांची बोली मिळून तो सर्वांत महागडा खेळाडू ठरला . बंगळूरमधील केएससीए स्टेडियमच्या सभागृहात शनिवारी ( ता . २१ ) केपीएल टी - २० क्रिकेट स्पर्धेच्या लिलाव झाला . यामध्ये बेळगावच्या स्वप्नील येळवेला बळ्ळारी टस्कर्सने ३ लाख ५५ हजार रुपयात खरेदी केले . याच संघात माजीद मकानदार २० हजार तर मागील वर्षीचा क्रिकेटपटू रोहन कदम याने संघात कायम ठेवले . विजापूर बुल्सने जलदगती गोलंदाज रोनित मोरेला संघात कायम ठेवले तर अमर घाळीला २० हजार रुपयांच्या बोलीत खरेदी केले . हुबळी टायगर्सने तडाखेबाद फलंदाज राहुल नाईक याला ७५ हजार रुपयांच्या बोलीने खरेदी केले . विजापूर बुल्सने ऋतुराज भाटेला २० हजार रुपयांच्या बोलीत खरेदी केले . या संघाच्या प्रशिक्षकपदी माजी रणजीपटू दीपक चौगुले धुरा सांभाळणार आहे . मागील वर्षी या स्पर्धेतील सहभागी झिशानअल्ली सय्यद , दर्शन पाटील , इश्पाक नझीर सहभागी होते . यंदा त्यांना कोणत्याही संघाने बोली लावली नाही . आजगायत या स्पर्धेत बेळगावच्या रोहन कदमला २ लाख ५० हजार ही सर्वोधिक बोली होती . पण या वर्षी बळ्ळारी टस्कर्सने बेळगावच्या स्वप्नील येळवेला ३ लाख ५५ हजार रुपयांत खरेदी केले . रॉबिन उथप्पा आणि इतरही . . पुढील महिन्यात सुरू होणाऱ्या सातव्या हंगामात केपीएलसाठी बेळगाव पॅंथर्स , नम्म शिमोगा , हुबळी टायगर्स , विजापूर बुल्स , म्हैसूर वॉरियर्स , बळ्ळारी टस्कर्स , बंगळूर ब्लास्टर संघाचा समावेश आहे . स्पर्धेत अभिमन्यू मिथूनसह रॉबिन उथप्पा , एच . एस . शरथ , अमित वर्मा आदी नावाजलेले खेळाडू सहभागी असणार आहेत .


पहिल्या दिवशी भारताला सात पदके ; विकास गौडाला कांस्य भारतीय खेळाडूंनी २२व्या आशियाई अॅथलेटिक्स अजिंक्यपद स्पध्रेच्या पहिल्या दिवशी दोन सुवर्णपदकांसह एकूण सात पदकांची कमाई केली . जी . लक्ष्मणन आणि मनप्रीत कौर या भारतीय खेळाडूंनी अनुक्रमे पुरुषांच्या ५००० मीटर शर्यतीत आणि महिलांच्या गोळाफेक प्रकारात सुवर्णपदक पटकावले . मात्र अनुभवी थाळीफेकपटू विकास गौडाची सोनेरी हॅट्ट्रिक हुकली . त्याला कांस्यपदकावर समाधान मानावे लागले . भुवनेश्वर येथील कलिंगा स्टेडियवर गुरुवारपासून सुरू झालेल्या या स्पध्रेत भारतीय खेळाडूंनी कौतुकास्पद कामगिरी केली . मनप्रीतने भारताला पहिले सुवर्णपदक पटकावून दिले . तिने १८ . २८ मीटर अंतर गोळाफेक करून सुवर्णपदकाची कमाई केली . चीनच्या गुओ टियॅनक्वियन ( १७ . ९१ मी . ) आणि जपानच्या आया ओटा ( १५ . ४५ मी . ) यांना अनुक्रमे रौप्य व कांस्यपदकावर समाधान मानावे लागले . पुरुषांच्या ५०० मीटर धावण्याच्या शर्यतीत जी . लक्ष्मणनने अनपेक्षित विजय मिळवला . त्याने १४ मिनिटे ५४ . ४८ सेकंदांत ही शर्यत पूर्ण करून सुवर्णपदक पटकावले . कतारचा यासेर सालेम ( १४ः५५ . ८९ से . ) आणि सौदी अरेबियाच्या तारिक अहमेद एस . ( १४ः५६ . ८३ से . ) यांना अनुक्रमे रौप्य व कांस्यपदक जिंकण्यात यश आले . पुरुषांच्या थाळीफेक प्रकारात गौडाला जेतेपद कायम राखण्यात अपयश आले . २०१३ आणि २०१५च्या आशियाई स्पध्रेत सुवर्णपदक जिंकणाऱ्या ३४ वर्षीय गौडाला ६० . ८१ मीटर अंतरासह कांस्यपदकावर समाधान मानावे लागले . इराणच्या एहसान हदादी ( ६४ . ५४ मीटर ) आणि मलेशियाच्या मुहम्मद इरफान ( ६० . ९६ मीटर ) यांनी अनुक्रमे सुवर्ण व रौप्यपदक जिंकले . महिलांच्या लांब उडी प्रकारात नीना व्ही . ( ६ . ५४ मीटर ) आणि नयना जेम्स ( ६ . ४२ मीटर ) या भारतीय खेळाडूंनी अनुक्रमे रौप्य व कांस्यपदक जिंकले . महिलांच्या ५००० मीटर धावण्याच्या शर्यतीत भारताच्या संजिवनी जाधवने १६ मिनिटे ०० . २४ सेकंदांच्या वेळेसह कांस्यपदक , जर महिलांच्या भालफेक प्रकारात भारताच्या अनू राणीने ५७ . ३२ मीटर या कामगिरीसह कांस्यपदक निश्चित केले .


ऑस्ट्रेलियाविरुद्ध सुरु असलेल्या दुसऱ्या कसोटी सामन्यात भारताचा कर्णधार विराट कोहली याने झुंजार खेळी करत शतक झळकावले . प्रथम उपकर्णधार अजिंक्य रहाणेबरोबर आणि त्यानंतर नवोदित हनुमा विहारीबरोबर भागीदारी करत कोहलीने ही कामगिरी केली . हे कोहलीचे कसोटी कारकिर्दीतील २५ वे शतक ठरले . या शतकी खेळीत त्याने ११ चौकार लगावले . या खेळीबरोबरच विराटने मास्टर ब्लास्टर सचिन तेंडुलकरचा विक्रम मोडला . विराटने आपली २५ शतके पूर्ण करण्यासाठी १२७ डाव खेळले . हा मैलाचा दगड गाठण्यासाठी सचिनला मात्र १३० डाव खेळावे लागले होते . दरम्यान , हे त्याचे ऑस्ट्रेलियाविरुद्ध ७ वे तर ऑस्ट्रेलियातील ६वे शतक ठरले आहे . दरम्यान , या सामन्यात ऑस्ट्रेलियाचा पहिला डाव सर्वबाद ३२६ वर आटोपला . ऑस्ट्रेलियाचा पहिला डाव ऑस्ट्रेलियाचे सलामीवीर फिंच ( ५० ) , हॅरिस ( ७० ) आणि हेड ( ५८ ) यांनी केलेल्या अर्धशतकाच्या जोरावर ऑस्ट्रेलियाने ही मजल मारली . इशांत शर्माने सर्वाधिक ४ बळी टिपत यजमानांचा डाव गुंडाळण्यात महत्वाची भूमिका बजावली . त्यास प्रत्युत्तर म्हणून दुसऱ्या दिवसअखेरपर्यंत भारताने ३ बाद १७२ धावा केल्या . कर्णधार विराट कोहली आणि उपकर्णधार अजिंक्य रहाणे या दोघांनी केलेल्या नाबाद भागीदारीच्या जोरावर भारताला या धावसंख्येपर्यंत मजल मारता आली . आज दिवसाचा खेळ सुरु झाला त्यावेळी रहाणे बाद झाला . पण कोहलीने विहारीच्या साथीने आपली झुंज सुरु ठेवली .


राष्ट्रीय पुरस्कारांवर छाप सोडल्यानंतर आता सायकल आणि दशक्रिया कान्स चित्रपट महोत्सव गाजवण्यास सज्ज झाले आहे . कान्स चित्रपट महोत्सवासाठी सायकल , टेक केअर गुड नाईट आणि दशक्रिया या चित्रपटांची निवड करण्यात आल्याचे सांस्कृतिक मंत्री विनोद तावडे यांनी एका प्रसिद्धिपत्रकाद्वारे सांगितले . १७ मे ते २८ मे २०१७ या कालावधीत होणाऱ्या कान्स फिल्म फेस्टीवल , फिल्म मार्केट २०१७ साठी राज्य सरकारकडून तीन मराठी चित्रपटांची निवड करण्यात आली आहे . कान्स साठी पाठवावयाच्या तीन चित्रपटांची निवड करण्यासाठी गठीत समिती सदस्यांनी १६ चित्रपटांमधून ३ चित्रपटांची निवड केली आहे . निवड करण्यात आलेले तीन चित्रपट पुढीलप्रमाणे आहेत सायकल , टेक केअर गुड नाईट , दशक्रिया याची घोषणा सांस्कृतिक कार्यमंत्री श्री . विनोद तावडे यांनी आज एका प्रसिध्दी पत्रकाच्या माध्यमातून केली . कान्स साठी निवड करण्यात आलेले ३ चित्रपटांचे प्रत्येकी ३ प्रतिनिधी असे एकूण ६ प्रतिनिधी महोत्सवासाठी पाठविण्यात येणार आहेत . नुकताच ६४ व्या राष्ट्रीय पुरस्कारांची घोषणा करण्यात आली आहे . त्यामध्ये दशक्रियाला उत्कृष्ट मराठी चित्रपटाचा पुरस्कार दिला आहे .


अनेकदा आपल्याला फेसबुकचा पासवर्ड लक्षात राहत नाही . पासवर्ड लक्षात न राहिल्याने वारंवार नव्या पासवर्डची मागणी करून आपल्याला फेसबुक अनलॉक करावं लागतं . आपल्या जवळच्या व्यक्तीला पासवर्ड माहिती असेल तर आपल्या नकळत फेसबुक अकाऊंट वापरले जाण्याची शक्यता असते . थोडक्यात काय तर सध्याच्या पासवर्ड प्रणालीमुळे आपल्याला अनेक अडचणी येतात . पण लवकरच तुमच्या या अडचणीवर तोडगा निघणार आहे . वाचा : मृत्यूनंतर आपल्या फेसबुक अकाऊंटचे काय होते माहितीये ? कारण फेसबुक सध्या फेस रिकग्नेशन या नव्या पर्यायाची चाचणी करत आहे . त्यामुळे युजर्सना आपला चेहरा स्कॅन करून फेसबुक अनकलॉक करता येणार आहे . ‘टेकक्रंच’ने फेसबुकच्या या नव्या फीचरबद्दल माहिती दिली आहे . फेसबुकसाठी फेशियल रेकग्निशन हे तंत्र काही नवं नाही . तुमच्या सोबत फोटोमध्ये इतर मित्र मैत्रीणी असतील तर त्यांची नाव काय आहेत हे फेसबुक अगदी अचूक ओळखतो . तेव्हा एखाद्या मित्राला टॅग करताना तुम्हाला त्याच्या नावाची शोधाशोध करावी लागत नाही . आता याच फीचरचा वापर लॉग इन करण्यासाठी होऊ शकतो का , याची चाचणी सुरू आहे . हे फीचर कधी येईल याची तुर्तास तरी माहिती उपलब्ध नाही . अॅपलने सप्टेंबर महिन्यात अॅपल x हा फोन लाँच केला होता . यात फेशियल रेकग्निशनचे फीचर देण्यात आलं आहे . अशाच प्रकारचं फीचर फेसबुकमध्येही उपलब्ध होणार याची चर्चा असल्याने अनेकांना याबद्दल उत्सुकता आहे . वाचा : रक्तदात्यांनो , फेसबुकच्या नव्या फिचरबद्दल आवर्जून जाणून घ्या !


भारत आणि पाकिस्तान या कट्टर प्रतिस्पध्र्यामध्ये रविवारी रंगणाऱ्या जुगलबंदीमुळे लंडन शहरात आशियाई रंगांची उधळण सुरू असल्याचे पाहायला मिळत आहे . येथील ओव्हल मैदानावर चॅम्पियन्स करंडक क्रिकेट स्पध्रेच्या निमित्ताने भारत आणि पाकिस्तान जेतेपदासाठी भिडणार आहेत , तर दुसरीकडे याच शहरात हेच प्रतिस्पर्धी हॉकी मैदानावरही एकमेकांवर कुरघोडी करताना दिसतील . पुरुषांच्या जागतिक हॉकी लीगच्या उपांत्य फेरी टप्प्यात ‘ब’ गटातील साखळी सामन्यात भारत आणि पाकिस्तान यांच्यात रविवारी सामना होणार आहे . या स्पध्रेतील कामगिरी पाहता भारताचे पारडे जड मानले जात असले तरी पाकिस्तान संपूर्ण ताकदीने शेजाऱ्यांना नमवण्यासाठी सज्ज आहेत . भारताने स्पध्रेतील पहिल्याच लढतीत स्कॉटलंडला नमवले , तर पाकिस्तानला नेदरलँड्सकडून मानहानीकारक पराभव पत्करावा लागला आहे . विजयाची हीच मालिका कामय राखत शनिवारी भारतीय संघाने दुबळ्या कॅनडाचीही धुव्वा उडवला . मात्र याच कॅनडाने गटातील पहिल्या सामन्यात पाकिस्तानची ६ - ० अशी धूळधाण केली . त्यामुळे भारताला रविवारी विजयासाठी फार संघर्ष करावा लागणार नाही . युवा खेळाडूंचा भरणा असलेल्या भारतीय संघाने गेल्या वर्षभरात सातत्यपूर्ण कामगिरीचा नजराणा पेश केला आहे . प्रशिक्षक रोलँट ओल्टमन्स यांनी अनुभवी आणि युवा खेळाडूंची चांगलीच मोट बांधून संघाला विजयपथावर कायम राखले आहे . पाकिस्तानविरुद्धही याच कामगिरीच्या पुनरावृत्तीचा त्यांना मानस असेल . अनुभवी गोलरक्षक पी . आर . श्रीजेशच्या अनुपस्थितीत युवा खेळाडू विकास दाहिया कामगिरी चोख बजावत आहे . पेनल्टी कॉर्नर विशेषज्ञ रुपिंदर पाल सिंग आणि अनुभवी मध्यरक्षक एस . के . उथप्पा यांची गैरहजेरी भारतीय संघाने जाणवू दिलेली नाही .


टिब्लिसी ( जॉर्जिया ) - विश्वकरंडक बुद्धिबळ स्पर्धेच्या तिसऱ्या फेरीच्या दुसऱ्या डावात एस . पी . सेतुरामन याने विजयाची सुवर्णसंधी दवडली . अनिष गिरीविरुद्ध त्याला बरोबरी स्विकारावी लागली . दुसरीकडे पहिल्या डावात संधी दवडलेल्या विदित गुजराथी याचीही डींग लिरनेशी बरोबरी झाली . त्यामुळे आता सोमवारी टायब्रेक डाव होतील . सेतू ( २६१७ ) व गिरी ( २७७७ ) यांच्यातील तिसऱ्या फेरीचा दुसरा डाव लक्षवेधी ठरला . सिसिलियन नॅज्डॉर्फ विविधतेत सेतूने सहाव्या चालीस उंट ‘इ २’ चाल केली . त्यामुळे डाव ऑपोसेन्स्की विविधतेत रूपांतरित झाला . त्याच्या रणनीतीची तेव्हा उत्सुकता निर्माण झाली होती . २३व्या चालीस गिरीने प्याद्याची ‘इ ४’ चाल करणे गरजेचे होते , पण त्याने ‘एफ ४’ घरातील प्याद्याने सेतूचे ‘इ ३’ घरातील प्यादे टिपले . त्या वेळी सेतूला विजयाची संधी होती , पण ३९व्या चालीस त्याने वजीर ‘डी ८’ किंवा राजा ‘एच १’ चालीऐवजी हत्ती ‘एफ २’ ही चाल केली . तीच घोडचूक ठरली . गिरीने याचा फायदा घेण्यासाठी हत्तीने ‘एफ ३’ घरातील उंट मारायला हवा होता . पण त्याने हत्ती ‘इ १’ ही चाल केली . त्यामुळे त्याची सुद्धा ही घोडचूक ठरली . यामुळे एकुण पटस्थिती पाहता सेतूच्या विजयाची औपचारीकता बाकी होती , पण पुढील चालीत गिरीने भक्कम बचावात्मक खेळ केला . ७८ चालीनंतर रंगतदार डाव बरोबरीत सुटला . मात्र बरोबरीच्या डावातही बुद्धिबळ खेळाचे सौंदर्य दिसते याची प्रचिती रसिकांना आली . विदीत ( २७०२ ) व लिरेन ( २७७१ ) यांच्यातील निम्झो भारतीय बचाव पद्धतीचा डाव ३७ चालींत बरोबरीत सुटला . दरम्यान , बू झियांगझी ( २७१४ ) व विश्वविजेता मॅग्नस कार्लसन ( २८२७ ) यांच्यात बरोबरी झाली . त्यामुळे पहिला डाव हरलेल्या कार्लसनचे आव्हान संपुष्टात आले .


दुसऱ्या नव्या चेंडूवर गुजरातच्या फलंदाजीला लगाम घातल्यानंतर फलंदाजीत आश्वासक सुरवात करणाऱ्या झारखंडला दुसऱ्या दिवसअखेरीस रोखण्यात गुजरातला आयात केलेल्या आर . पी . सिंगच्या गोलंदाजीचा सहारा मिळाला . विदर्भ क्रिकेट संघटनेच्या सिव्हिल लाइन्स मैदानावर सुरू असलेल्या या रणजी उपांत्य लढतीत दुसऱ्या दिवशी कुणा एका संघाचे वर्चस्व राहिले नाही . गुजरातचे मोठी धावसंख्या उभारण्याचे स्वप्न आज भंग पावले . त्यानंतर झारखंडची चांगल्या सुरवातीनंतर दिवसअखेरीस ५ बाद २१४ असी पडझड ढाली . झारखंड संघ अजूनही १७६ धावांनी मागे असून , इशांक जग्गी हा एकमेव विशेषज्ज्ञ फलंदाज खेळपट्टीवर आहे . दुसऱ्या नव्या चेंडूवर गुजरातची फलंदाजी आज कोलमडली . पहिल्या दिवसअखेरच्या ३ बाद २८३ वरून पुढे खेळायला सुरवात केल्यावर आज त्यांचा दुसरा डाव आणखी १०७ धावांचीच भर घालून संपुष्टात आला . नाबाद शतकवीर प्रियांक पांचाळ ( १४९ ) आज वैयक्तिक धावसंख्येत केवळ पाच धावांची भर घालून बाद झाला . त्यांचे अन्य फलंदाजही झटपट बाद झाले . तळात आर . पी . सिंगने केलेल्या ४० धावांच्या खेळीने त्यांना चारेशाच्या जवळपास मजल मारणे शक्य झाले . त्यानंतर झारखंडला पहिल्याच षटकात झटका बसला . ‘आरपी’ने सुमीत कुमारला ( २ ) बाद करून झारखंडची सलामीची जोडी फोडली . झारखंडची सुरवात अपेक्षेप्रमाणे चांगली झाली नाही . त्यानंतर प्रत्युष सिंग , विराट सिंग , सौरभ तिवारी आणि ईशान किशन यांनी कमी अधिक प्रमाणात झारखंडचा डाव सावरण्याचा प्रयत्न केला . किशनने वेगवान अर्धशतकी खेळी केली . मात्र , मोठी भागीदारी न झाल्यानेच त्यांचा डाव रखडला . त्यामुळेच चांगली सुरवात होऊनही केवळ इशांक जग्गीच्या नाबाद अर्धशतकी खेळीमुळे झारखंडला प्रतिकार कायम ठेवता आला . तिसऱ्या दिवशी आता उद्या जग्गीवरच झारखंडच्या आशा अवलंबून राहणार आहेत . संक्षिप्त धावफलक गुजरात पहिला डाव : १२६ . २ षटकांत सर्वबाद ३९० ( प्रियांक पांचाळ १४९ , पार्थिव पटेल ६२ , आर . पी . सिंग ४० , भार्गव मेराई ३९ , रुजुल भट्ट २३ , मनप्रीत जुनेजा २२ , चिराग गांधी २० , अजय यादव ३ / ६७ , राहुल शुक्ला ३ / ७१ , विकास सिंग २ / ५९ , शाहबाज नदीम १ - १०६ , कौशल सिंग १ - ६१ ) . सिंग ३ - ४८ , रुजुल भट्ट १ - ३७ , एच . पटेल १ - १४५ ) .


राष्ट्रीय कर्करोग प्रतिबंधक आणि संशोधन संस्था ( एनआयसीपीआर ) , नोयडा आणि आयुष मंत्रालयाची स्वायत्त संस्था ऑल इंडिया इस्टिटय़ूट ऑफ आयुर्वेदा यांच्यामध्ये कर्करोगाला प्रतिबंध घालण्यासाठी तसेच त्यावर संशोधन करण्यासाठी करार करण्यात आला आहे . एनआयसीपीआर आणि एआयआयए यांच्यामध्ये १९ ऑक्टोबर २०१६ ला सामंजस्य करारावर हस्ताक्षर करण्यात आले आहे . या कराराचा मुख्य उद्देश एनआयसीपीआर - नोयडामध्ये आयुष मंत्रालय आणि आरोग्य आणि कुटुंब कल्याण मंत्रालयाच्या आरोग्य संशोधन विभागांतर्गत ऑन्कॉलॉजी केंद्र स्थापन करण्याचा आहे . त्यामुळे कर्करोगाला प्रतिबंध , संशोधन आणि सेवा यासाठी मदत मिळणार आहे . करारावर एआयआयएचे अभिमन्यू कुमार तसेच एनआयपीसीआरचे संचालक रवी मेहरोत्रा यांनी आयुष मंत्रालयाचे सचिव अजित एम शरण , आरोग्य आणि कुटुंब कल्याण मंत्रालयाच्या आरोग्य संशोधन विभागाचे सचिव डॉ . सौम्या स्वामीनाथन तसेच इतर प्रमुख अधिकाऱ्यांच्या उपस्थितीत हस्ताक्षर करण्यात आले . या करारामुळे अमेरिकेच्या राष्ट्रीय कॅन्सर संस्थेसोबत द्विपक्षीय मदत करण्याचा मार्ग मोकळा होणार आहे . या कराराचा मुख्य उद्देश कर्करोगाचे प्रमाण कमी करण्याचा आहे . या करारामुळे कर्करोगाचा प्रभाव कमी व्हावा यासाठी उपाययोजना करण्यात करण्यात येणार आहे . कर्करोगाला प्रतिबंध करण्यासाठी केमोथेरपीचा वापर करण्यात येतो . मात्र त्याचे इतरही परिणाम होतात . त्यामुळे पारंपरिक औषधे निर्माण करण्यासाठी या कराराचा वापर करण्यात येईल , असे सांगण्यात आले . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


भारत आणि पाकिस्तानमध्ये उरी हल्ल्यानंतर तणावाचे वातावरण निर्माण झाले आहे . भारताने पाकिस्तानमध्ये केलेल्या सर्जिकल स्ट्राइकनंतर भारतातील चित्रपट पाकिस्तानमध्ये प्रदर्शित करण्यास बंदी घालण्याच आली होती . तसेच , पाकिस्तानमधील कोणत्याही कलाकाराला भारतात काम करण्यास बंदी होती . मात्र , या बंदीनंतर आता बॉलीवूडमध्ये नुकतेच प्रदर्शित झालेले ‘काबिल’ आणि ‘रईस’ हे दोन्ही चित्रपट पाकिस्तानमध्ये प्रदर्शित होण्याची शक्यता आहे . सर्जिकल स्ट्राइकच्या बंदीनंतर पाकिस्तानमध्ये प्रदर्शित होणारे हे पहिलेच बॉलीवूडपट असतील . भारताने पाकिस्तानवर केलेल्या सर्जिकल स्ट्राइकनंतर तेथे बॉलीवूड चित्रपट दाखविण्यास मनाई करण्यात आली होती . पण , पाकिस्तानमधील चित्रपटगृह मालकांना तेथील लोकल चित्रपटांमुळे फार काही नफा होत नाही . त्यामुळे त्यांना बॉलीवूडपटांवरच अवलंबून राहावे लागते . दरम्यान , तेथील चित्रपटगृह मालकांनी सरकारला भारतीय चित्रपट दाखवू द्यावे अशी विनंती केली आहे . त्यावर पाकिस्तानचे पंतप्रधान नवाज शरिफ यांनी गेल्या आठवड्यात सर्व भागधारकांशी सल्लामसलत करण्याकरिता एक समिती स्थापन केली . क्विंट या संकेतस्थळाला माहिती मंत्रालयातील सूत्रांनी दिलेल्या माहितीनुसार , सदर समितीच्या प्रमुखपदी राज्यमंत्री मरयम औरंजगजेब आणि शरिफ यांचे सल्लागार इरफान सिद्दिकी यांची नियुक्ती करण्यात आली होती . या समितीने पंतप्रधान सचिवालयाकडे सदर बंदी उठविण्याची शिफारस केली आहे . पंतप्रधानांची परवानगी मिळताच माहिती मंत्रालय हे भारतीय चित्रपट दाखविण्याची परवानगी असल्याचे पत्रक जाहीर करेल . शाहरुख खानच्या ‘रईस’ चित्रपटात पाकिस्तानी अभिनेत्री माहिरा खान हिची देखील मुख्य भूमिका आहे . तर ‘काबिल’ चित्रपटात हृतिक रोशनची मुख्य भूमिका आहे . हम एन्टरटेंमेन्टची उपकंपनी असलेली हम फिल्म्स हे दोन्ही चित्रपट पाकिस्तानमध्ये प्रदर्शित करण्याचा विचार करत आहेत . आम्हाला चित्रपट दाखविण्यासाठी ना हरकत प्रमाणपत्र मिळताच अवघ्या दोन दिवसांमध्ये आम्ही भारतीय चित्रपट दाखविण्यास सुरुवात करू . सर्व काही नीट झालं तर आठवड्याच्या शेवटी आपण चित्रपट बघू शकू , असे हम फिल्म्सच्या अधिका - यांनी म्हटले आहे . भारतीय चित्रपटाला पाकिस्तानमध्ये बंदी घातल्याने तेथील चित्रपटगृह मालकांना बराच तोटा सहन करावा लागत आहे . पाकिस्तानमध्ये तेथील चित्रपटांच्या तुलनेने बॉलीवूडपटांना जास्त मागणी आहे .


मुंबई ते गोवा प्रवास करण्यासाठी आता विमान , ट्रेन आणि रस्त्याशिवाय जलमार्गाचा पर्यायही उपलब्ध झाला आहे . मुंबई ते गोवा जलमार्गावर भारतातील सर्वात पहिली प्रवासी क्रूझ सेवा सुरु करण्यात आली असून बुधवारी उद्धाटन करण्यात आलं . चाचणीसाठी आंग्रिया ही क्रूझ मुंबईच्या किनारपट्टीवर नव्याने उभारण्यात आलेल्या टर्मिनलहून गोव्याला रवाना झालं . गुरुवारी सकाळी क्रूझ गोव्याला पोहोचली . तिकीट दर काय ? क्रूझने प्रवास करायचा विचार करत असला तर खिसा थोडा हलका करावा लागेल . तिकीटाची किंमत ७ हजारापासून सुरु होत आहे . रस्ता , रेल्वे आणि विमाना प्रवासाशी तुलना करता क्रूझचा प्रवास सर्वसामान्यांसाठी तसा महागच आहे . ज्यांना सोयीसुविधांसोबत प्रवास करण्याची इच्छा आहे त्यांनाच हा प्रवास परवडणारा असून , कंपनीदेखील अशाच प्रवाशांना टार्गेट करणार आहे . मुंबई ते गोवा वॉल्वो बसने प्रवास करायचा म्हटलं तर १००० ते २५०० रुपये तिकीट आहे . विमानाने प्रवास करायचा असेल तर ३५०० ते ७००० रुपये खर्च करावे लागतात . रेल्वेने प्रवास करायचा असेल आणि त्यातही तेजसने तर तिकीट २६०० रुपये आहे . ७००० रुपयांत काय मिळणार ? क्रूझने प्रवास करताना मुंबई – गोव्याच्या किनारपट्टीवरील निसर्गाचा आनंद तर घेता येणारच आहे . पण याशिवाय तुम्हाला दोन वेळचं जेवण आणि नाश्ता मिळणार आहे . तसंच स्विमिंग पूलमध्ये जाऊन पोहण्याचा आनंदही घेऊ शकता . क्रूझमधील कर्मचारी तुमच्या सेवेसाठी नेहमी हजर असतील . तसंच परिसराचं ऐतिहासिक महत्व तुम्हाला सांगतील . या क्रूझमध्ये आठ वेगवेगळे रेस्टॉरंट्स असणार आहेत . सोबतच कॉफी शॉप , रिक्रिएशन रुम , लाँज आणि स्विमिंग पूल असणार आहे . एकावेळी क्रूझमध्ये ३५० प्रवासी प्रवास करु शकतात . वेळ काय आहे ? सध्या क्रूझ सेवा सुरु झाली नसली तरी चाचणी केली जात आहे . मुंबईतून संध्याकाळी ५ वाजता क्रूझ रवाना होईल , जी सकाळी ९ वाजता गोव्याला पोहोचेल . मुंबईसाठी क्रूझ सेवा एक दिवसाच्या अंतराने सुरु असेल .


अभिनेता अक्षय कुमार नेहमीच समाजाप्रती असणारी त्याची जबाबदारी ओळखून गरजूंची मदत करण्यासाठी पुढे सरसावत असतो . खिलाडी कुमारने नुकतेच सोशल मीडियाद्वारे एका व्हिडिओच्या माध्यमातून सैन्यदलातील शहिद जवानांच्या कुटुंबियांना मदत करण्यासाठी एका अनोख्या उपक्रमाची शक्कल लढवली आहे . सैन्यदल आणि पोलिस दलाविषयी अपार आदर असणरा हा अभिनेता त्यांच्यासाठी एक रुग्णलयही चालवतो हे अनेकांना ठाऊकही नसेल . होय , खिलाडी कुमारने पोलिसांसाठी एक रुग्णालय सुरु केले आहे . हे रुग्णालय सुरु करण्यामागचे उद्दिष्ट त्याने नुकतेच एका कार्यक्रमामध्ये सर्वांसमोर उघड केले आहे . ‘माझ्या वडिलांना कर्करोग झाला होता . त्यांच्या उपचारासाठी मी टाटा स्मारक रुग्णालयात जायचो . त्यावेळी देशाच्या विविध भागांतून कर्करोगाच्या उपचारासाठी आलेल्या रुग्णांसोबत त्यांचे कुटुंबिय आणि नातेवाईक मिळेल त्या जागी स्थिरावत आहेत , आसरा घेत आहेत ही विदारक परिस्थिती पाहून मला फार दुःख वाटले’ , असे अक्षय उमंग २०१७ या कार्यक्रमामध्ये म्हणाला . ‘मी ते सर्व चित्र पाहून पार हादरुन गेलो . त्यानंतरच मी फक्त आणि फक्त पोलिसांसाठी आणि त्यांच्या नातेवाईकांसाठी नायगाव येथे एक रुग्णालय सुरु करण्याचे ठरविले . असे करुन मी माझ्या वतीने आपल्याला संरक्षण देणाऱ्या पोलिसांचे अभार मानण्याचा प्रयत्न करत आहे . जे स्वतःच्या प्राणांपेक्षा जनसामान्यांच्या प्राणांना महत्त्व देतात’ , असेही अक्षय म्हणाला . वाचाः शहिदांच्या कुटुंबीयांपर्यंत सर्वसामान्य जनतेची मदत पोहोचवण्यासाठी खिलाडी कुमारने लढवली अनोखी शक्कल दरम्यान , जनतेच्या सेवेसाठी सतत दक्ष असणाऱ्या पोलीस दलासाठी ‘उमंग २०१७’ या कार्यक्रमाचे आयोजन करण्यात आले होते . अनेक अडचणींचा सामना करत आणि संकटांशी दोन हात करत सुरक्षित वातावरणात जनतेला मोकळेपणाने जगता यावे यासाठी हे कर्तव्यदक्ष पोलीस दल नेहमीच तत्पर असते . अशा या कर्तव्यदक्ष पोलीस दलासाठी मुंबईत नुकतेच एका कार्यक्रमाचे आयोजन करण्यात आले होते . ‘उमंग २०१७’ या कार्यक्रमामध्ये पोलीस अधिकारी , त्यांचे कुटुंबिय यांच्यासोबतच बॉलिवूड कलाकारांनीही मोठ्या उत्साहात हजेरी लावली होती .


मराठी चित्रपटसृष्टीतील ज्येष्ठ अभिनेते सचिन पिळगावकर यांना यंदाचा ‘पुलोत्सव जीवनगौरव पुरस्कार जाहीर झाला आहे . ९ नोव्हेंबरपासून पुण्यात सुरू होणाऱ्या पुलोत्सवाच्या दिमाखदार सोहळ्यात त्यांना हा पुरस्कार प्रदान करण्यात येईल . सचिन पिळगावकर यांना पुरस्कार जाहीर झाल्यानंतर त्यांच्या चाहत्यांमध्ये आनंदाचे वातावरण पाहायला मिळत आहे . संगीत - कला क्षेत्रातील नव्या पिढीच्या कलाकारांचा गौरव या महोत्सवात ‘पुलोत्सव तरुणाई सन्मान’ पुरस्कार देऊन दरवर्षी केला जातो . यामध्ये यंदा ‘फाफे’ म्हणजेच ‘फास्टर फेणे’ फेम मराठी अभिनेता अमेय वाघ आणि गायिका प्रियांका बर्वे हिला ‘पुलोत्सव तरुणाई सन्मान’ हा पुरस्कार देऊन गौरविण्यात येणार आहे . १२ नोव्हेंबरला यशवंतराव नाट्यगृह , कोथरूड येथे पार पडणाऱ्या एका कार्यक्रमात पिळगावकर यांना जीवनगौरव पुरस्कार प्रदान करण्यात येणार असल्याची माहिती पुलोत्सवच्या आयोजकांनी दिली . पुलोत्सवचे यंदाचे हे १४वे वर्ष असून , ९ ते १२ नोव्हेंबर या दिवसांमध्ये यंदाचा पुलोत्सव पार पडणार आहे . पुलोत्सवाच्या या चार दिवसांमध्ये विविध कार्यक्रम , चर्चासत्रांचे आयोजनही करण्यात आले असून या कार्यक्रमासाठी प्रवेश शुल्क आकारण्यात येणार नसून ४ नोव्हेंबरपासून कार्यक्रमांच्या प्रवेशिकांचे वितरण करण्यात येईल .


प्रत्येक सामन्यागणिक कामगिरी उंचावत नेणाऱ्या पाकिस्तानने यजमान आणि ताकदवान इंग्लंडचा सहज पराभव करून चॅंपियन्स करंडक क्रिकेट स्पर्धेच्या अंतिम फेरीत धडक मारली . फॉर्मात असलेल्या इंग्लिश फलंदाजांना शरणागती स्वीकारण्यास भाग पाडणाऱ्या पाकिस्तानने हा सामना आठ गडी राखून जिंकला . फलंदाजी ही इंग्लंडची ताकद होती ; पण तिला सुरुंग लावताना पाकिस्तानने त्यांना 211 धावांत गुंडाळले आणि तेथेच त्यांनी अर्धा सामना जिंकला होता . त्यानंतर हे माफक आव्हान 37.1 षटकांत पार करून त्यांनी इंग्लंडच्या गोलंदाजांना प्रतिकार करण्याचीही संधी ठेवली नाही . अझर अली ( 76 ) व फकर झमान ( 57 ) यांनी शतकी सलामी देऊन आपल्या गोलंदाजांच्या दिमाखदार कामगिरीवर सोनेरी मुलामा दिला . तत्पूर्वी साखळी सामन्यातील खेळामुळे इंग्लंडकडे संभाव्य विजेते म्हणून पाहिले जात होते ; परंतु ऐन महत्त्वाच्या सामन्यात 200 धावा करतानाही त्यांची दमछाक झाली . बांगलादेशविरुद्ध 35 , न्यूझीलंडविरुद्ध 29 व बलाढ्य ऑस्ट्रेलियाविरुद्धही 35 चौकारांची आतषबाजी करणाऱ्या इंग्लंडच्या फलंदाजांना पोषक खेळपट्टीवरही आज अवघे 15 चौकार मारता आले . यावरून त्यांच्या फलंदाजीची स्थिती किती नाजूक झाली होती हे स्पष्ट होते . ऑस्ट्रेलियाविरुद्ध दणकेबाज शतक करणारा बेन स्टोक्स आज 64 चेंडूंत एकही चौकार मारू शकला नाही . एवढी नियंत्रित गोलंदाजी पाकिस्तानने केली . पाक कर्णधार सर्फराझ अहमदने इंग्लंडला फलंदाजी दिली , तेव्हा अनेकांनी या निर्णयावर प्रश्नचिन्ह उभे केले होते . त्यानंतर जेसन रॉयऐवजी संघात आलेल्या बेअरिस्टो व अलेक्स हेल्स यांनी 34 धावांची सलामी दिली . हेल्स खराब फटका मारून बाद झाला . त्यानंतर बेअरिस्टो व ज्यो रूट यांनी संघाची धावसंख्या 128 पर्यंत नेली तरी परिस्थिती इंग्लंडच्या नियंत्रणात होती ; परंतु त्यानंतर रूट , कर्णधार मॉर्गन व जोस बटलर हे मधल्या फळीचे तीन खंदे फलंदाज 20 धावांच्या फरकाने बाद झाले . 2 बाद 128 वरून 5 बाद 148 अशी घसरगुंडी उडाली आणि तेथेच इंग्लंडच्या डावाला कलाटणी मिळत गेली . इंग्लंडला रोखू शकतो या आत्मविश्वासाला बळकटी मिळाल्यानंतर पाकिस्तानी गोलंदाजांनी अचूकता अधिक तीव्र केली . त्यामुळे बेन स्टोक्ससारख्या फलंदाजालाही चौकार मारता आला नाही . सर्फराज अहमदचे गोलंदाजीतील बदलही मोलाचे ठरले . हसन अलीने तीन , तर जुनेद खान व महम्मद आमेरऐवजी पदार्पणाची संधी मिळालेल्या रूमान रईस यांनी प्रत्येकी दोन विकेट मिळवल्या . संक्षिप्त धावफलक : इंग्लंड 49.5 षटकांत सर्व बाद 211 ( जॉनी बेअरिस्टो 43 - 57 चेंडू , 4 चौकार , ज्यो रूट 46 - 56 चेंडू , 2 चौकार , ईऑन मॉर्गन - 33 , बेन स्टोक्स 34 - 64 चेंडू ; जुनेद खान 8.5 - 042 - 2 , रूमान रईस 9 - 0 - 44 - 2 , हसन अली 10 - 0 - 35 - 3 ) पराभूत वि . पाकिस्तान : 37.1 षटकांत 2 बाद 215 ( अझल अली 76 - 100 चेंडू , 5 चौकार , 1 षटकार , फकहर झमान 57 - 58 चेंडू , 7 चौकार , 1 षटकार ) .


बॉलीवूडची एकेकाळची आघाडीची दीवा आणि माजी विश्वसुंदरी ऐश्वर्या राय हिच्याशी २००७ साली लग्न करून अभिषेक बच्चनने लाइफटाइम अवॉर्डच मिळवला होता . तेव्हापासून , बच्चन हे आडनाव आपल्या नावापुढे लावणा - या ऐश्वर्याने त्याला साजेसे असे वर्तन केले . या लग्नामुळे बॉलीवूडमधील दोन मोठी कुटुंब एकत्र आली . लग्नाला जवळपास ९ वर्ष उलटल्यानंतर ऐश्वर्या आणि अभिषेकमधील नाते एकदम घट्ट तर झाले आहेच . पण , अमिताभ आणि जया या तिच्या सासू – सास - यांचीही ती लाडकी सून झाली . सासरे अमिताभ बच्चन आणि सासू जया बच्चन यांच्यासोबतचे ऐश्वर्याचे काही फोटो सध्या सोशल मिडीयावर फिरत आहेत . नुकत्याच झालेल्या एका पुरस्कार सोहळ्यात ऐश्वर्या आपल्या सासूबाईंसह कॅमे - यात कैद झाली . ऐश्वर्याने तिच्या सासू म्हणजेच जया बच्चन यांच्या खांद्यावर डोकं ठेवलेले दिसते . जणू काही आपल्या आईच्याच खांद्यावर डोकं ठेवल्यासारखे ऐश्वर्याच्या चेह - यावरून दिसते . इतकेच नव्हे तर एका संस्कारी सूनेप्रमाणे ऐश्वर्या तिच्या सास - यांच्या पाया पडतानाही दिसली . हे फोटो पाहून ऐश्वर्याला सुरेख सासर मिळालं असल्याचं म्हटलं तर ते चुकीचं ठरणार नाही . ऐश्वर्याला पुरस्कार मिळाल्यानंतर एका प्रेमळ पतीप्रमाणे अभिषेकही तिचे अभिनंदन करण्यासाठी पुढे सरसावला . स्टेजवर आपल्या पत्नीला मिठी मारून त्याने तिचे अभिनंदन केले . गेल्या वर्षी ऐश्वर्या राय बच्चनने सरबजीत आणि ऐ दिल है मुश्किल हे दोन चित्रपट केले . ऐ दिल है मुश्किलमधील ऐश्वर्या आणि रणबीर यांच्यावर चित्रीत करण्यात आलेल्या काही दृश्यांमुळे बच्चब कुटुंबिय नाराज असल्याची तेव्हा चर्चा होती . पण , आता हे सुंदर फोटो पाहून बच्चन कुटुंबामध्ये सर्व काही व्यवस्थित असून आता सर्व चर्चांना पूर्णविराम लागला आहे .


वाढत्या विकासाबरोबर आपण चालणेही विसरलो आहोत . जवळपासही कुठे जायचे असेल तरीही आपल्याला रिक्षा , टॅक्सी किंवा स्वतःचे वाहन लागते . चालणे टाळल्यामुळे अनेक विकारांचा सामना करावा लागत आहे . मात्र नव्या संशोधनानुसार दररोज चालण्याचा व्यायाम केल्याने हृदयाचे ५० टक्के विकार कमी होतात . ६५ पेक्षा अधिक वय असणाऱ्यांसाठी तर चालणे वरदानच आहे . अशा व्यक्तींनी दररोज चालले तर हृदयविकारांमुळे होणाऱ्या मृत्यूचे प्रमाण निम्म्याने घटू शकेल , असे हे संशोधन सांगते . ६५ वष्रे किंवा त्यापेक्षा अधिक वयोमान असणाऱ्या व्यक्तींना बदलत्या जीवनशैलीमुळे अनेक व्याधी जडतात . जसे हृदयविकार , मधुमेह , पक्षघात , स्थुलता आदी . त्यासाठी त्यांच्या शरीराला चालना देणे आवश्यक आहे . जर चालण्याचा व्यायाम दररोज केला तर या विकारांचे निराकरण होऊ शकते . हृदयविकार तर चालण्यामुळे मोठय़ा प्रमाणात कमी होऊ शकतो . ‘युरोपियन सोसायटी ऑफ कार्डिओलॉजी काँग्रेस’ने हे संशोधन केले आहे . संशोधकांनी ६५ ते ७४ या वयोगटातील २ , ४६५ पुरुष आणि महिलांवर हे संशोधन केले . या लोकांच्या शारीरिक कृतींवर लक्ष ठेवण्यात आले . जे लोक दररोज चालतात , त्यांच्यातील हृदयविकाराचा धोका टळलेला आढळल्याचे या संशोधकांनी सांगितले . दिवसातून किमान अर्धा ते एक तास चालणे गरजेचे आहे , असे या संशोधकांनी सांगितले . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


भारताचे सलामीवीर रोहित शर्मा आणि शिखर धवन यांनी श्रीलंकेविरुद्धच्या सामन्यात शतकी सलामी दिली आहे . सलग तीन सामन्यांमध्ये शतकी भागिदारी रचणारी ही भारताची पहिली जोडी ठरली आहे . यासोबतच चॅम्पियन्स करंडक स्पर्धेत सर्वाधिक धावा करण्याचा विक्रमदेखील रोहित शर्मा - शिखर धवनच्या नावावर जमा झाला आहे . लागोपाठ तीन सामन्यांमध्ये शतकी भागिदारी रचण्याचा कारनामा रोहित शर्मा आणि शिखर धवनने केला आहे . याआधी भारताच्या कोणत्याही जोडीला हा कारनामा करणे शक्य झाले नव्हते . ऑस्ट्रेलिया , पाकिस्तान आणि श्रीलंका या संघांविरुद्ध रोहित आणि शिखरने सलग शतकी भागिदारी रचल्या आहेत . ऑस्ट्रेलियाविरुद्ध सिडनीमध्ये १२३ , पाकिस्तानविरुद्ध बर्मिंगहॅमध्ये १३६ आणि श्रीलंकेविरुद्ध ओव्हलमध्ये १३८ धावांची भागिदारी करत विक्रमाला गवसणी घातली आहे . विशेष म्हणजे रोहित आणि शिखरने चॅम्पियन्स करंडक स्पर्धेतील ७ सामन्यांपैकी ४ सामन्यांमध्ये शतकी भागिदारी रचली आहे . २०१३ च्या चॅम्पियन्स करंडक स्पर्धेत रोहित आणि शिखरने दोन वेळा शतकी भागिदारी रचली होती . यंदाच्या स्पर्धेतही रोहित आणि शिखरने आतापर्यंत दोन वेळा शतकी भागिदारी रचण्याची किमया साधली आहे . रोहित - शिखर जोडीने पाकिस्तान आणि श्रीलंकेविरोधात शतकी भागिदारी करत संघाच्या विजयात महत्त्वाची भूमिका बजावली आहे . चॅम्पियन्स करंडक स्पर्धेत सर्वाधिक धावा करणारी जोडी होण्याचा मानदेखील रोहित आणि शिखर जोडीने मिळवला आहे . रोहित शर्मा आणि शिखर धवन जोडीने चॅम्पियन्स करंडक स्पर्धेत आतापर्यंत ६५६ धावा केल्या आहेत . रोहित आणि शिखरच्या खालोखाल वेस्ट इंडिजच्या शिवनारायण चंद्रपॉल – ख्रिस गेल जोडीने चॅम्पियन्स करंडक स्पर्धेत ६३५ धावा फटकावल्या आहेत . यानंतर पाकिस्तानच्या मोहम्मद युसूफ – शोएब मलिक ( ४१४ धावा ) , सचिन तेंडुलकर – सौरव गांगुली ( ४१२ धावा ) , राहुल द्रविड – सौरव गांगुली ( ३७४ धावा ) यांचा क्रमांक लागतो .


करिना कपूर खान आणि सैफ अली खान यांचा मुलगा तैमुर अली खान जन्माआधीपासूनच चर्चेचा विषय ठरला . आपल्या आई - वडिलांपेक्षाही मोठा सेलिब्रिटी बनणारा तैमुर जिथेही जातो तिथे आकर्षणाचा केंद्रबिंदू ठरतो . तैमुर मोठा होऊन सर्वांसाठी स्टाईल आयकॉन बनेल असं म्हटलं तरी अतिशयोक्ती ठरणार नाही . आतापर्यंत करिना आणि तैमुर या माय लेकांच्या जोडीने सर्वांचे लक्ष वेधले होते . मात्र आता मामा रणबीर कपूरसोबत तैमुरचा फोटो सध्या सोशल मीडियावर व्हायरल होतोय . दोघांचा हा फोटो जरी फोटोशॉप केलेला असला तरी मामा - भाचाची ही जोडी अतिशय सुंदर दिसतेय . यामध्ये रणबीरच्या मांडीवर बसलेला तैमुर खूपच गोंडस दिसतोय . रणबीर आणि तैमुरचा एकत्र फोटो अद्याप चाहत्यांना पाहायला मिळाला नसला तरी हा फोटोशॉप केलेला फोटो मात्र सर्वांचंच लक्ष वेधतोय . सध्या रणबीर त्याच्या आगामी ‘जग्गा जासूस’च्या प्रमोशन आणि संजय दत्तच्या जीवनावर आधारित चित्रपटाच्या चित्रीकरणात व्यस्त आहे . त्यामुळे भाचा तैमुरला भेटण्यासाठी त्याला पुरेसा वेळ मिळत नाही आहे . वाचा : दलेर मेहंदी आणि राकेश रोशन यांच्यावर गोळीबार करणारा शार्पशूटर गजाआड तैमुरला तीन महिन्यांचा असताना पाहिलं होतं असं रणबीरने नुकतंच एका रेडिओ स्टेशनवर मुलाखतीदरम्यान म्हटलं होतं . ‘त्यानंतर आता मी जेव्हा इंटरनेटवर त्याचे नवीन फोटो बघितले तेव्हा माझ्या चेहऱ्यावर ‘सुंदर… . कोण आहे हा ? ’ असे भाव होते . सैफ आणि करिनाची झलक त्याच्यात पूर्णपणे दिसून येते . तो चित्रपटसृष्टीत कधी पदार्पण करतोय याकडेच आम्हा सर्वांचे लक्ष लागून राहिले आहे , ’ असेदेखील रणबीरने म्हटले होते . करिना आणि सैफचा हा छोटा नवाब आता पाच महिन्यांचा झाला असून , त्याचे फोटो टिपण्यासाठी नेहमीच फोटोग्राफर्स खूप उत्सुक असतात .


एखाद्या चित्रपट पाहण्याचा पुरेपूर आनंद लुटायचा असेल तर मल्टिप्लेक्सशिवाय प्रेक्षकांना पर्याय नसतो . अनेकदा प्रेक्षक तिकीटाचे दर चढे असूनही पदरमोड करून केवळ चांगल्या अनुभवासाठी मल्टिप्लेक्समध्ये चित्रपट पाहायलाही जातात . मात्र , याठिकाणी साधे पाणी किंवा खाद्यपदार्थ विकत घ्यायचे झाल्यास त्याच्या किंमती पाहून सामान्य प्रेक्षकांचे डोळेच विस्फारतात . कर आणि इतर सर्व आकडेवारी लक्षात घेता येथे विकण्यात येणाऱ्या खाद्यपदार्थांवर दुप्पट रक्कम आकारली जाते . हा भुर्दंड टाळण्यासाठी प्रेक्षकांनी घरूनच येताना खाद्यपदार्थ आणले तरीही मल्टिप्लेक्सच्या प्रशासनाकडून मज्जाव केला जातो . प्रत्यक्ष चित्रपटगृहात प्रेक्षकांना स्वतःची पाण्याची बाटलीही आतमध्ये नेऊन दिली जात नाही . मात्र , प्रेक्षकांना अशाप्रकारे खाद्यपदार्थ थिएटरमध्ये नेण्यास बंदी असलेला कोणताही कायदाच अस्तित्त्वात नसल्याची बाब समोर आली आहे . चित्रपटगृहात खाद्यपदार्थ नेण्यावर निर्बंध लावणे कायद्याने गैर असल्याचे राज्य ग्राहक कल्याण सल्लागार समितीचे अध्यक्ष अरुण देशपांडे यांनी सांगितले . ग्राहकांना त्यांचे मुलभूत हक्क मिळालेच पाहिजेत , असे मत त्यांनी ठामपणे मांडले . वाचा : ब्रिटनच्या शाही विवाहातल्या काही जगावेगळ्या पद्धती तुम्हाला माहितीये ? चित्रपटगृहांमध्ये प्रवेश करताना प्रेक्षकांकडे असणाऱ्या पाण्याच्या बाटल्या आणि खाद्यपदार्थांची सुरक्षा रक्षकांकडून तपासणी केल्यानंतर त्या गोष्टी आतमध्ये नेण्यात काहीच अडचण नसते . पण , तरीही तशी परवानगी न दिल्यास ग्राहकांनी संबंधितांना याविषयी विचारणा करावी , असे देशपांडे यांनी सांगितले . यासंबंधी राज्यातील सर्व चित्रपटगृहांना लवकरच नोटीस पाठवण्यात येणार आहे . त्यामुळे प्रेक्षकांची होणारी लूट थांबणार का , हे पाहणे महत्त्वाचे ठरेल .


रमेश सिप्पी दिग्दर्शित ‘शोले’ या चित्रपटाचा प्रत्येक किस्सा , आठवण ही प्रेक्षकांसाठी मोठ्या कुतूहलाची गोष्ट असते . चित्रपटसृष्टीत मैलाचा दगड ठरलेला ‘शोले’विषयी काय आणि किती सांगावं हाच प्रश्न अनेकांच्या मनात घर करतो . या ब्लॉकबस्टर चित्रपटाच्या चित्रीकरणावेळेचा असा एक किस्सा आहे , ज्यामुळे सेटवर उपस्थित सर्वांच्या तोंडचं पाणी पळालं होतं . अर्थात तो प्रसंगही तसाच होता . झाल्या प्रसंगानंतर खुद्द धर्मेंद्र यांनीही आपली चूक मान्य करत चक्क बिग बींची माफी मागितली होती . शेखर सुमन यांनी ‘लाइट्स कॅमेरा किस्से’ या कार्यक्रमादरम्यान हा किस्सा सांगितला होता . त्यावेळी ‘जब तक है जान जाने जहां मैं नाचूंगी’ या गाण्यातील एका दृश्याचं चित्रीकरण करण्यात येत होतं . या गाण्यानंतर लगेचच एक दृश्यं आहे ज्याच्या शेवटी ‘बसंती’ म्हणजेच हेमा मालिनी नाचता नाचता ‘वीरु’च्या म्हणजेच धर्मेंद्रच्या पायांवर पडतात . त्याचवेळी ‘जय’ म्हणजेच अमिताभ यांची एन्ट्री होते . त्यानंतर जय वीरुची सुटका करतो . सुटका झाल्यानंतर वीरु तेथीलच एक बंदुक बसंतीला देतो , दुसरी स्वतःपाशी ठेवतो आणि लाथ मारुन गोळ्यांनी भरलेला एक खोकं उघडतो आणि त्यातील काही गोळ्या स्वतःकडे ठेवत घोड्यावर बसून तिथून निघून जातो . हे दृश्य वाचताना जितकं रंजक वाटतं त्यापेक्षा ते पडद्यावर पाहताना थरारकही दिसतं . वाचा : जाणून घ्या , चित्रपटातील डिझायनर कपड्यांचं पुढे करतात तरी काय ? हे दृश्य आणखीनच प्रभावी करण्यासाठी चित्रपटाच्या अॅक्शन डायरेक्टरने खऱ्या गोळ्या ( काडतुसं ) मागवली . त्या दृश्याच्या चित्रीकरणादरम्यान धर्मेंद्र जेव्हा जेव्हा त्या खोक्याला लाथ मारत होते तेव्हा पाय कुठे दुसरीकडेच लागत होता . एकच गोष्ट वारंवार होत असल्यामुळे धर्मेंद्र यांना फार राग आला . रागाच्या भरात त्यांनी त्या खोक्यावर जोरात लाथ मारली आणि ते खोकं उघडलं . त्यांनी ते उघडताच त्यातून काही गोळ्या बंदुकीत भरल्या आणि त्या हवेत झाडल्या . हे सर्व अनपेक्षितपणे घडल्याचं पाहून सेटवर सर्वजण घाबरले होते . ही बाब धर्मेंद्र यांच्याही लक्षात आली . तेव्हाच त्यांनी मागे वळून पाहिलं तर अमिताभ बच्चन यांच्याभोवती घोळका करुन काही लोक उभे होते आणि अमितजी जमिनीवर पडले होते . कारण , धर्मेंद्र यांनी झाडलेली ती गोळी बिग बींना लागता लागता राहिली होती , त्यांचा जीव वाचला होता . हे जेव्हा धर्मेंद्र यांच्या लक्षात आलं तेव्हा त्यांनी लगेचच अमिताभ यांची आणि चित्रपटाच्या दिग्दर्शकांची माफी मागितली . ‘शोले’मध्ये जय - वीरु यांचं मैत्रीपूर्ण नातं दाखवतानाच बी टाऊनला अमिताभ बच्चन आणि धर्मेंद्र यांच्या रुपाने आणखी एक मित्रांची जोडी सापडली होती . पण , या मित्रांच्या जोडीचा हा किस्सा मात्र खूप कमी लोकांना ठाऊक असावा .


ग्लॅमर विश्वात आपला ठसा उमटवणारी तसेच २००६च्या मिस इंडियाची मानकरी ठरलेली अमृता पत्की ही नुकतीच विवाहबंधनात अडकली आहे . अमृताने ज्यो कानेकरशी पुण्यात ७ जानेवारीला विवाह केला . महाराष्ट्रीयन पद्धतीने अमृता आणि ज्योचा विवाह सोहळा पार पडला . अमृता ही अभिनेत्रीसोबतच एक प्रसिद्ध मॉडेल आहे . ग्लॅमर जगताची पार्श्वभूमी नसतानाही अमृताने राष्ट्रीय आणि आंतरराष्ट्रीय पातळीवर स्वतःची वेगळी ओळख निर्माण केली . सर्वसामान्य कुटुंबातून आलेली , मराठी माध्यमात शिकलेली मुलगी ‘मिस इंडिया’ , ‘मिस अर्थ’पर्यंत पोहचली होती . अमृताने ‘हाईड अँड सीक’ या चित्रपटाद्वारे बॉलिवूडमध्ये पदार्पण केले होते . त्यानंतर २०१२ साली आलेल्या ‘सत्य सावित्री सत्यवान’ या चित्रपटातून तिने मराठी चित्रपटसृष्टीत पाऊल ठेवले . नुकताच तिची मुख्य भूमिका असलेला ‘कौल मनाचा’ हा चित्रपट प्रदर्शित झाला होता . नुकत्याच विवाहबंधनात अडकलेल्या अमृताने जोडीदार यावर एक ब्लॉग लिहला आहे . त्यात तिने म्हटले की , “लग्नाच्या गाठी स्वर्गात बांधल्या जातात” ही म्हण माझ्या आयुष्याला अगदी तंतोतंत लागू पडते . मराठी टेलिव्हिजन , रेडिओ मिर्ची म्यिझिक अवॉर्डमध्ये नामांकन गायिका म्हणून नामांकन मिळणं , आकाशात उडण्याचं स्वप्न , पायलटचा परवाना मिळणं , असे बरेच काही गेल्या दहा वर्षांच्या वाटचालीत मिळवल्यानंतर कुठेतरी आयुष्यात साथीदाराची उणीव भासू लागली . आई - वडील आणि भावंडांची जागा कुणीच घेऊ शकत नाही , पण आपलंसं म्हणत कुरवाळत येणारा मित्र , दुःखाच्या क्षणी ज्याच्या खांद्यावर ढसाढसा रडता येईल , सुखाच्या क्षणी जो माझ्यासोबत खदखदून हसेल , माझ्या यशाची वाहवा करून जो पाठीवर थाप देईल , तर अपयशात मला प्रोत्साहन देऊन , निडर होऊन ताठ मानेने अजून मेहनत करण्याची प्रेरणा देईल , लहान निरागस मुलासारखा मिश्कीलपणा करणारा , तर कधी धीरगंभीर होऊन हुशारीचे निर्णय घेणारा , विश्वासू मित्र , रोमॅन्टिक प्रियकर , मनात घर करून राहील असा माझा मिस्टर राइट कुठे बरं असेल ? ज्यो ऑफिस मधून कधी येतोय ह्याची वाट पहात , कित्येक वर्षांनी प्रियकराची भेट व्हावी तसे उड्या मारत त्याच्या मिठीत शिरणे , रविवारी मस्त सासूच्या हाताचे मटण खाऊन सोफ्यावर 90s चे चित्रपट पहात ज्योच्या कुशीत डुलकी काढणे , जिमला , स्विमिंगला एकत्र जाणे , येता येता एस . पी . जी . पी . , पुण्याची मिसळ , किंवा मनीषाचा डोसा , टेकडीवर हातात हात घालून सनसेट पाहण्याचा आनंद , कॉलेजनंतर तब्बल १० वर्षांनी दादरच्या टपरीवरचा चहा आणि शिवाजी पार्कची रस्त्यावरची भेळ असे छोटे छोटे क्षण आम्हाला एकमेकांच्या प्रेमात कधी पाडत गेले , कळलंच नाही ! रूप , रंग , ऐश्वर्य , पैसा , सामाजिक स्थान या गोष्टींना भुलून लग्न करण्यापेक्षा हे अलंकार बाजूला सारून ज्यो माणूस म्हणून कसा आहे हे पाहणं मला जास्त महत्वाचं वाटलं . जशी एक स्त्री कुणाची तरी बहीण , मैत्रीण , प्रेयसी , सून , मुलगी आणि आई असते , तसा प्रत्येक पुरुषही अनेक नाती जपत असतो . आई वडिलांना सोडून नवीन संसार सुरु करण्यासाठी आपले जग सोडून आलेल्या आपल्या पत्नीसाठी नवऱ्याच्या मनात बापाची माया आणि आईचे सामंजस्य आहे का , हे गुण जुळणे हे लग्न करताना पत्रिका जुळवण्यापेक्षा जास्त महत्वाचे आहे .


भारताचा अनुभवी टेनिसपटू लिएँडर पेसचं आशियाई खेळांसाठी भारतीय संघात पुनरागमन झालेलं आहे . अखिल भारतीय टेनिस संघटनेने आज १२ जणांच्या भारतीय संघाची घोषणा केली . या संघाच भारताचा सध्याचा आघाडीचा टेनिसपटू युकी भांबरीला आश्चर्यकारकरित्या वगळण्यात आलेलं आहे . १८ ऑगस्टपासून इंडोनेशियात आशियाई खेळांना सुरुवात होणार आहे . जागतिक क्रमवारीत ९४ व्या क्रमांकावर असलेला युकी भांबरी यंदाच्या अमेरिकन ओपन स्पर्धेत खेळणार आहे . २७ ऑगस्टपासून अमेरिकन ओपन स्पर्धेला सुरुवात होणार असून , आशियाई खेळांमध्ये टेनिसचे सामने १९ - २५ ऑगस्टदरम्यान खेळवण्यात येणार आहेत . त्यामुळे प्रवासासाठी मिळणारा कमी वेळ पाहता युकी भांबरीला भारतीय संघात जागा मिळालेली नाहीये . भारतीय संघात एकेरी सामन्यांकरता रामकुमार रामनाथन , प्रजनेश गुणेश्वरन , सुमीत नागल तर लिएँडर पेस , रोहन बोपन्ना , दिवीज शरण या खेळाडूंची दुहेरी सामन्यांसाठी निवड करण्यात आलेली आहे . महिलांमध्ये अंकिता रैना , कर्मन कौर थंडी , ऋतुजा भोसले , प्रांजला यादलपल्ली , रिया भाटीया आणि प्रार्थना ठोंबरे यांची निवड करण्यात आलेली आहे .


रंगपंचमी रंगाचा सण . एकमेकांना रंग लावणे मज्जा मस्ती आणि धम्माल करणे आलेच . आता रंगपंचमी खेळताना रंग अंगावर किंवा केसात टाकण्याचे प्रकारही होतात , हल्ली नैसर्गिक रंग आलेत म्हणून त्वचेचे नुकसान होत नाही . पण अनेकवेळा यात रासायनिक रंगही असतात . या रंगामुळे केसांचे खूप नुकसान होऊ शकते . तेव्हा रंगपंचमी खेळताना केसांची योग्य ती काळजी घेणे गरजेचे आहे . रंगामध्ये असलेल्या रसायनांमुळे केस गळणे , खाज येणे असेही प्रकार होतात . तेव्हा रंगपंचमी खेळताना केसाची काळजी कशी घ्याल यासाठी काही टिप्स . * रंगपंचमी खेळताना शक्यतो केस मोकळे ठेवण्याची चूक अजिबात करु नका . केसांची वेणी बांधा किंवा केस वर बांधा . * रंग खेळण्याआधी केस स्वच्छ धुवून घ्या . आता तुम्ही म्हणाल रंगाने केस खराब होणारच आहेत तेव्हा आधीच का केस धुवायचे , पण बाहेरची धुळ केसात चिकलेली असते त्यातून रंग आणि धूळ यामुळे केसांचे आणखी नुकसान होऊ शकते . * रंग खेळण्याआधी केसांना तेल लावा . तेलामुळे केसांना रासायिनक रंगांपासून सुरक्षा मिळते . * जर केसात असलेला रंग सुका असेल तर हातांनी अलगदपणे झाडून तो बाजूला करा . त्यानंतर केस स्वच्छ धुवा . * केस धुतल्यानंतर डिप कंडिशनिंग देखील आवश्यक आहे म्हणूनच चांगल्या कंडिशनरने केस कंडिंशनिंग करा . * दुस - या दिवशीही केस स्वच्छ धुवा कारण हा रंग केसात राहतोच आणि रंग राहिल्यावर पुन्हा खाज येणे किंवा केस गळणे अशा समस्या सुरू होतात , तेव्हा दुस - या दिवशी केस धुतल्यानंतर उरला सुरलेलाही रंग निघून जातो . * केसांबरोबर त्वचेची काळजी घेणेही गरजेचे आहे . काहींना रंगामुळे पुरळ उठणे , खाज येणे असा समस्या उद्भवतात . * तेव्हा बाहेर पडण्याआधी चेहरा , हात , पायांना नारळाचे तेल लावा . * चेहरा स्वच्छ धुवून झाल्यानंतर बेसनाने चेहरा स्वच्छ धुवा . * शक्यतो रंग खेळल्यानंतर केमिकल युक्त सौंदर्यप्रसाधनांचा मारा चेह - यावर करणे टाळा .


England vs India 1st Test Live Updates : पहिल्या सामन्याच्या पहिल्या दिवसअखेर इंग्लंडने ९ बाद २८५ धावा केल्या . जेम्स अँडरसन ९ चेंडूत ० धावांवर तर सॅम कुर्रान एकाकी झुंज देत ६७ चेंडूत २४ धावांवर खेळत आहे . कुलदीप यादवपेक्षा अधिक विश्वास दाखवलेल्या रविचंद्रन अश्विनने तो विश्वास सार्थ ठरवत ४ बळी टिपले . याशिवाय , मोहम्मद शमीने २ तर इशांत आणि उमेश यादवने १ - १ बळी टिपला . इंग्लंडतर्फे कर्णधार रूटने सर्वाधिक ८० धावा केल्या . तर बेअरस्टोने ७० धावांची खेळी केली . चहापानानंतर डावाला सुरुवात झाली . एक चांगली धावसंख्या उभारण्याच्या दिशेने इंग्लंडचा संघ खेळत असतानाच भारतीय गोलंदाजांना सूर सापडला . प्रथम उत्तम खेळ करत असलेला जो रूट ८० धावा काढून धावबाद झाला . विराटने उत्तम थ्रो करत त्याला बाद केले . त्यानंतर पाठोपाठ पाठोपाठ बेअरस्टोचा त्रिफळा उडाला . उमेश यादवने टाकलेला चेंडू त्याच्या बॅटला लागून यष्ट्यांवर आदळला . त्याने ७० धावा केल्या . मैदानावर आलेला जोस बटलर याच्याकडून संघाला अपेक्षा होत्या . मात्र अश्विनने त्याला खातेही उघडू न देता पायचीत केले . हाच धडाका पुढे सुरु ठेवत बेन स्टोक्सला २१ धावांवर अश्विनने स्वतःच्या गोलंदाजीवर झेलबाद केले . फिरकीपटू आदिल रशीदही केवळ १८ चेंडूंत १३ धावा करून बाद झाला . पंचांनी दिलेला निर्णय न पटल्याने भारताने रिव्ह्यू घेतला . त्यात रशीदला बाद ठरवण्यात आले . पुढे लगेचच अश्विनने आपली फिरकी अद्यापही प्रभावी असल्याचे दाखवून देत डावातील चौथा बळी टिपला आणि स्टुअर्ट ब्रॉडला केवळ १ धाव करून तंबूत पाठवले . त्यानंतर अँडरसनने ९ चेंडू खेळून काढत स्वतःला नाबाद ठेवले . तर सॅम कुर्रानने एकाकी झुंज देत ६७ चेंडूत २४ धावा केल्या . तत्पूर्वी , चहापानापर्यंत इंग्लंडने १६३ धावा केल्या आहेत . तर भारताला ३ गडी बाद करण्यात यश आले होते . उपहारानंतर १ बाद ८३ या धावसंख्येवरून जेनिंग्स ( ३८ ) आणि रूट ( ३१ ) यांनी डावाला पुढे सुरूवात केली . त्यानंतर शमीने इंग्लंडला २ धक्के दिले . पण नंतर रूट - बेअरस्टो जोडीने डाव सावरला . या सामन्यात फिरकीपटू रविचंद्रन अश्विन याच्या अनुभवावर कुलदीप यादवच्या ‘मिस्ट्री’पेक्षा अधिक विश्वास ठेवण्यात आला आहे . त्याप्रमाणे तो विश्वास सार्थ ठरवण्यात आतापर्यंत अश्विन यशस्वी झाला आहे , असे म्हणणे वावगे ठरणार नाही . त्याआधी , आज सामना सुरु झाल्यावर अनुभवी अलिस्टर कुक आणि किटन जेनिग्स हे दोन डावखुरे फलंदाज मैदानावर आले . उमेश यादव आणि इशांत शर्मा या वेगवान गोलंदाजाच्या जोडगोळीने त्यांच्यावर भेदक मारा करण्यास सुरुवात केली . मात्र काही काळाने त्यांच्या गोलंदाजीला फटके मारण्यास फलंदाजांनी सुरुवात केली . त्यामुळे मग अनुभवी अश्विनला पाचारण करण्यात आले . आणि आपल्या नावाला आणि अनुभवाला साजेशी गोलंदाजी करत त्याने अलिस्टर कुकला त्रिफळाचित केले . कुक १३ धावांवर तंबूत परतला . त्यांनतर भारताने एकीकडे फिरकी आणि दुसरीकडे वेगवान गोलंदाज असे आक्रमण सुरु ठेवले . पण जेनिंग्स आणि रूट दोघांनी खेळपट्टीवर पाय रोवले . त्यामुळे उपहारापर्यंत इंग्लंडने २८ षटकांत १ बाद ८३ अशी धावसंख्या उभारली होती . दरम्यान , पहिल्या कसोटी सामन्यात यजमान इंग्लंडने नाणेफेक जिंकून प्रथम फलंदाजीचा निर्णय घेतला . इंग्लंडच्या संघाचे नेतृत्व जो रूट याच्याकडे आहे . तर विराट कोहली भारताचे नेतृत्व करत आहे . भारताच्या संघात आज संयमी चेतेश्वर पुजाराला संघातून वगळण्यात आले आहे .


रणबीर कपूर आणि कतरिना कैफ यांनी प्रेमाने बांधलेले घरटे मोडून पडले . दोन्ही प्रेमी पक्षी वेगवेगळ्या दिशेने उडून गेले . बॉलीवूडजनांसह अख्खी दुनिया हळहळली , खूप काही बोलले गेले , खूप काही ऐकवले गेले . ज्यांचा या दोघांशी काडीमात्रही संबंध नव्हता तेही बोलले . आता इतक्या महिन्यांनंतर जेव्हा कतरिना कैफ स्वतःच्या चित्रपटांमध्ये आणि ‘ड्रीम टूर’सारख्या कार्यक्रमांमध्ये व्यग्र झाली तेव्हा कुठे रणबीरला कंठ फुटला आहे . आपल्या आईवडिलांनंतर कतरिना ही एकमेव आपल्या आयुष्यावर प्रभाव टाकणारी व्यक्ती आहे . तिचे आपल्या आयुष्यातील स्थान आजही तितकेच प्रेमाचे आणि जिव्हाळ्याचे आहे , अशी कबुली रणबीरने एका मुलाखती दरम्यान दिली आहे . आमचे नाते हे माझ्यासाठी खूप जिव्हाळ्याची गोष्ट आहे आणि त्याविषयी मला काहीही बोलायचे नाही . जेव्हा नात्याचा विषय येतो तेव्हा माझ्या मनात काय चालले आहे हे असे कोणाला तरी समोर बसवून मी समजावून सांगू शकत नाही . या सगळ्याचा त्रास होतो पण मी त्याबद्दल काही बोलू शकत नाही , असे रणबीरने म्हटले आहे . एक सहकलाकार म्हणून कतरिनाबरोबर काम करण्यात खूप मजा येते , असे सांगत अजूनही आपण एकत्र येऊ शकतो निदान पडद्यावर तरी . . असे संकेत त्याने दिले आहेत .


सणांच्या पेहरावात पारंपरिक कपडे आणि त्याला साजेशा पारंपरिक दागिन्यांना मोठे महत्त्व आहे . दर वर्षी सणांना तेच ते जुन्या धाटणीचे ड्रेस किंवा साडय़ा नेसण्याऐवजी तरुणाई आता विविध प्रयोगांना आपलेसे करू लागली आहे . या नव्या प्रयोगांचा एक भाग म्हणून गेल्या काही वर्षांपासून ‘इण्डो वेस्टर्न कॉम्बिनेशन’ असलेल्या फॅशनची सध्या भलतीच चलती दिसू लागली आहे . तरुण मुलीचा पेहराव अधिक आधुनिक व्हावा यासाठी अधिक नवे आणि भरीव असे शोधण्याचा सध्या प्रयत्न होताना दिसतो आहे . दागिन्यांच्या आघाडीवर असाच बदल होताना अगदी ठसठशीतपणे दिसू लागले आहे . सध्या पारंपरिक दागिने नव्या रूपात येऊ लागले आहेत आणि सर्वाच्या मनाचा ताबाही घेत आहेत . सध्या जुन्या पारंपरिक दागिन्यांचे रूप बदलून त्यांना अधिक आकर्षक बनविले जात आहे . पारंपरिक शैलीचे दागिने केवळ पारंपरिक किंवा हल्लीच्या भाषेत ‘एथनिक वेअर’वरच चांगले दिसतात , हा समजही गेल्या काही वर्षांपासून काही प्रमाणात पुसला जाऊ लागला आहे . सध्या तरुणींच्या पसंतीस येत असलेली ‘टेंपल ज्वेलरी’ पाश्चिमात्य पेहरावांवरही शोभून दिसते . सध्याच्या सणासुदीच्या दिवसांत तुमच्या फ्युजन वेअरवर किंवा वेस्टर्न वेअरवरही ठेवणीतले दागिने ‘मिक्स अॅण्ड मॅच’ करता येतात . टेम्पल ज्वेलरी म्हणजे काय ? पूर्वीच्या काळी गेरू पॉलिश केलेले अधिक वजनाचे सोन्याचे दागिने मिळत असत . अशा दागिन्यांवर साधारणतः देव - देवींच्या प्रतिकृतींची नक्षी कोरलेली असते . अशा जुन्या पद्धतीच्या दागिन्यांना टेंपल ज्वेलरी असे म्हाणतात . सध्या हे दागिने ग्राहकांची अधिक पसंती मिळवत आहेत . पाचू , माणिक , पोवळे , गार्नेट अशा विविध मोत्यांचा वापर करूनही इमिटेशन ज्वेलरी बनविली जाते . क्युबिक झिरकॉनच्या खडय़ांपासून बनविलेल्या ज्वेलरीला सध्या अधिक मागणी आहे . पारंपरिक दागिन्यांबरोबर तसेच पोलकी कुंदन वापरून वेगवेगळ्या रंगांत बनविलेली कॉस्चुम ( पेहराव ) ज्वेलरी , देवदेवतांच्या प्रतिकृती असलेली ‘टेम्पल ज्वेलरी’ , छल्ला , पायल , बिंदी यासारखी फॅन्सी ज्वेलरी बाजारात मोठय़ा प्रमाणावर उपलब्ध आहे तसेच तिला मागणीही मोठी आहे . जुने ते नवे . . हल्लीच्या काळात मुलींना पिवळे धम्मक सोन्याचे भरगच्च दागिने नको असतात . अगदी लग्नासारख्या महत्त्वाच्या सोहळ्यातही त्या मोजके पण लक्षवेधी दागिने घालण्यास पसंती देत असतात . नेकलेस , कानातले आणि बांगडय़ा किंवा ब्रेसलेट एवढेच दागिने परिधान करायला फार फार तर त्यांना आवडतात . या महत्त्वाच्या दागिन्यांव्यतिरिक्त बाजूबंद , मांगटिका ( म्हणजे बिंदी किंवा बिजवऱ्याचा हल्लीचा अवतार ) , पैंजण , अंगठय़ा यामध्ये वेगवेगळे प्रकार आणि भरपूर वैविध्य हल्ली बघायला मिळते आहे . हातफुलासारखा जुन्या धाटणीचा दागिनादेखील आधुनिक होऊ लागला आहे . हातफूल आणि केसांमध्ये माळायचे दागिने ( हेड अॅक्सेसरीज ) खूप वेगवेगळ्या रूपात बघायला मिळताहेत . ‘टेम्पल ज्वेलरी’ प्रकारातील दागिने हे गेल्या काही वर्षांपासून प्रचलित असले तरी सध्या ते पाश्चिमात्य पेहरावावरही परिधान केले जात आहेत . शिफॉन , जॉर्जेटसारख्या तलम साडय़ांसोबत पूर्वी केवळ हलके दागिने वापरले जात . हिरे , खडे , व्हाइट गोल्ड या ज्वेलरीला महत्त्व होते . आता मात्र ट्रॅडिशनल लुकची ‘टेम्पल ज्वेलरी’ नेटच्या साडय़ांवर किंवा डिझायनर ब्लाऊज आणि जॉर्जेटच्या साडय़ांवरही वापरली जातेय . तीच बाब मांगटिका या दागिन्याची . बिंदीला मांगटिका हा पर्यायी शब्द वापरल्याने ऐकायला जसे भारदस्त वाटते , त्याचप्रमाणे बिंदी ते मांगटिका हा प्रवास फॅशन विश्वात महत्त्वाचा आहे . बिंदीचे नाजूकसाजूक रूप मांगटिक्यात नाही . मांगटिका हा मोठय़ा आकाराचा , गोल , चौकोनी , घुमटाकार असतो . ‘टेम्पल ज्वेलरी’सोबत मांगटिक्याचे समीकरण सर्वाच्याच पसंतीस पडत आहे . पारंपरिक पठडीच्या दागिन्यांमध्ये उठावदार आधुनिकता उतरविण्यासाठी त्यामध्ये विविध प्रयोग करण्यात आले . अशा ‘टेम्पल ज्वेलरी’सोबत डझनभर बांगडय़ांऐवजी ठसठशीत कडे हा उत्तम पर्याय आहे . ते ‘टेम्पल ज्वेलरी’चा बाज राखेल आणि एक आरामदायक पर्यायही ठरेल . सोने आणि खडय़ाचे कॉम्बिनेशन आपण लग्नकार्यात नक्कीच वापरलेले पाहतो ; परंतु छोटय़ा - मोठय़ा कार्यक्रमांसाठी प्रत्येक वेळी सोने आणि हिऱ्याचे दागिने घालणे गरजेचे नाही . मग त्यासाठी पर्याय म्हणून अमेरिकन डायमंड किंवा अॅण्टिक सिल्व्हर ज्वेलरी सहज उपलब्ध आहे . पण त्यांचा वापर नेमका कुठे , कशासोबत करायचा हे महत्त्वाचे आहे . इंडो - वेस्टर्न ‘टेम्पल ज्वेलरी’बरोबर मोठी अंगठीसुद्धा चांगली दिसते . गोल्ड प्लेटेड किंवा अॅण्टिक गोल्डमधल्या चंद्र , सूर्य , फूल , कोयरी अशा डिझाइन्सची अंगठी त्यासाठी उत्तम . काही अंगठय़ा चारही बोटांत एकत्र घालता येतील अशा सलग असतात . तर काही ब्रेसलेटसोबत जोडलेल्या असतात . पारंपरिक हातफुलाच्या जवळ जाणारे हे नक्षीचे दागिने . या डिझाइनचे दागिने ठाण्याच्या बाजारामध्ये मोठय़ा प्रमाणावर बघायला मिळताहेत . याशिवाय बाजूबंद या दागिन्यानेही सणांच्या काळात मोठी लोकप्रियता मिळवलेली दिसते . साखळी बाजूबंद , कडय़ासारखे दिसणारे बाजूबंद किंवा फोल्डेबल बाजूबंद असे अनेक प्रकार आहेत . काही बाजूबंदांना घुंगरू जोडलेले असतात तर काहींना मोती , पण हे बाजूबंद एकूण लुकची शान वाढवतात हे नक्की . हा दागिना तरुणींच्या पसंतीस येणार यात शंका नाही . सोन्यामध्ये आता प्लॅटिनम गोल्ड , व्हाइट गोल्ड , रोज गोल्ड असे प्रकार आले आहेत . राजस्थानी , गुजराती , कोलकत्ता , केरळ येथील ‘टेम्पल ज्वेलरी’ला महिलावर्गाची अधिक पसंती आहे . कलाकुसरीला विशेष प्राधान्य देताना भरगच्च व अधिक उठावदार दागिन्यांना महिलावर्गातून विशेष स्वीकारले जाते . आई किंवा आजीचे ठेवणीतले दागिने जुने आहेत म्हणून त्याकडे आपण ढुंकूनही बघत नाही . पण हेच दागिने थोडे वेगळ्या पद्धतीने परिधान केले किंवा थोडे बदल करून घेतले तर त्यातूनच वेगळा कण्टेम्पररी लुक साधता येईल . ’ कुठे - ठाण्यातील सर्व अलंकारांच्या दुकांनामध्ये हे प्रकार पाहायला मिळतील . ’ ठिकाण - जांभळी नाका , राम मारुती रोड , गोखले रोड , बी केबिन , आर मॉल , विविआना मॉल , कोरम मॉल , डोंबिवली मधुबन टॉकिज गल्ली फडके रोड , इत्यादी . ’ किंमत - ३५० ते १५०० रुपये , सोन्याचे १५०००च्या पुढे . पत्ता : ‘ फ्लेवर्स ऑफ स्पाइस’ कॉर्नर , रामचंद्र निवास , वाघ बंगलो , राम मारुती क्रॉस रोड , राजमाता वडापावजवळ , ठाणे ( प . ) .


माशाचे तेल हे बराच काळापासून मानवी शरीरासाठी पोषक मानले जाते , कारण त्यात ओमेगा ३ मेदाम्ले असतात . तसेच त्यामुळे ओमेगा ६ मेदाम्लांचे दुष्परिणाम कमी केले जातात , त्यामुळे हृदयाच्या आरोग्यासाठी ते उपयुक्त असते , त्यामुळे दृष्टी सुधारते , संधिवात कमी होतो . या शिवाय त्यामुळे स्मरणशक्तीही वाढते असा दावा करण्यात आला आहे . पण प्रत्यक्षात ओमेगा ३ मेदाम्लांनी म्हणजेच माशाच्या तेलामुळे मुलांची बुद्धी वाढून त्यांचे वर्तनही सुधारते यात फारसे तथ्य नसल्याचे संशोधनात दिसून आले आहे . यापूर्वीच्या अभ्यासात असे म्हटले होते की , ओमेगा तीन मेदाम्लांमुळे मुलांच्या वाचन क्षमतेवर चांगला परिणाम होतो . त्यात अटेन्शन डेफिसिट हायपर अॅक्टिव्हिटी डिसऑर्डर म्हणजे एडीएचडीची लक्षणे कमी होतात . ओमेगा ३ मेदाम्लांमुळे मुलांच्या स्मृतीवर चांगला परिणाम होतो . युनिव्हर्सिटी ऑफ ऑक्सफर्डचे संशोधक थीस स्प्रेकेलसन यांनी सांगितले की , ओमेगा ३ मेदाम्लांचे अनेक फायदे असले तरी ते मुलांचे अध्ययन व वर्तन यावर परिणाम करतात याचे ठोस पुरावे नाहीत . सात ते नऊ वयोगटातील ३७६ मुलांचा अभ्यास यात करण्यात आला . त्यात ते अभ्यासात फारसे चमकलेले नव्हते . यातील निम्मी मुले १६ आठवडे रोज ओमेगा ३ मेदाम्ले माशांच्या तेलातून घेत होते . उर्वरित मुले १६ आठवडे मेदाम्ले घेत नव्हते . या मुलांच्या अध्ययन क्षमता व स्मृती मेदाम्लांच्या वापरापूर्वी व नंतर यात तपासण्यात आल्या . पण त्यात त्यांच्या वाचन क्षमता , स्मृती व वर्तन यात फरक दिसून आला नाही . ओमेगा ३ मेदाम्लांमुळे स्मृती वाढते , या आतापर्यंतच्या अभ्यासाला त्यामुळे आव्हान मिळाले आहे .


बॉलीवूडची आघाडीची अभिनेत्री कतरिना कैफ व अभिनेता रणबीर कपूर यांचे प्रेमसंबंध आणि त्यानंतर झालेला ब्रेकअप हे तर सर्वांनाच माहित आहे . जवळपास सहा वर्षांच्या रिलेशनशीपनंतर हे दोघे विभक्त झाल्याच्या बातम्या गेल्याच वर्षी आल्या होत्या . त्यामुळे या दोघांचे लग्न होऊन कतरिनाला मिसेस कतरिना कैफ कपूर म्हणून पाहण्याची त्यांच्या चाहत्यांची इच्छा अधुरीच राहिली . पण एका ब्रिटीश रॉक बँडचा मुख्य गायक असलेला क्रिस मार्टीन याने कतरिनाच्या नावाचा उल्लेख चक्क कतरिना कैफ कपूर असा केला . प्रसिद्ध गायक क्रिस मार्टीन याने ‘ग्लोबल सिटीझन फेस्टीवल’मध्ये भाषणादरम्यान कतरिनाच्या नावाचा उच्चार ‘कतरिना कैफ कपूर’ असा केल्याने सर्वांनाच आश्चर्य वाटलं . मात्र , आपली चुकी लक्षात येताच त्याने त्याची चूक सुधारली . न्यूयॉर्कमधील एका कार्यक्रमादरम्यान चाहत्यांशी बोलताना ख्रिस मार्टिनने ‘२०१६ ग्लोबल इंडियन फेस्टिव्हल’ची माहिती दिली . यावेळी अभिनेत्री प्रियांका चोप्रा आणि खासदार पूनम महाजन यादेखील उपस्थित होत्या . क्रिस मार्टिनचा ब्रिटिश बँड ‘कोल्डप्ले’ १९ नोव्हेंबरला मुंबईत आपला पहिला कार्यक्रम सादर करण्यासाठी सज्ज झाला आहे . ‘ग्लोबल सिटिझन’ या आंतरराष्ट्रीय सामाजिक संस्थेच्या वतीने ‘कोल्डप्ले’ बँड मुंबईत येणार आहे . या कार्यक्रमाला काही बॉलीवूड सेलिब्रेटींचाही हातभार लागणार आहे . त्यांचीच नावे घेत असताना कतरिना व करिना यांची नावे एकामागोमाग असल्याने क्रिसने कतरिनाच्या नावाचा उच्चार ‘कतरिना कैफ कपूर’ असा केला . क्रिस मार्टिन हा ‘कोल्डप्ले’चा कर्ताधर्ता . स्वतः पियानो वादक असलेला क्रिस गेली काही वर्षे ‘ग्लोबल सिटिझन फेस्टिव्हल’ ही संकल्पना राबवतो आहे . दरम्यान , ‘कोल्डप्ले’च्या कार्यक्रमाचे एक तिकीट कमीत कमी २५ हजारांपासून उपलब्ध होणार असल्याच्याही चर्चा होत्या . मात्र , ही केवळ अफवा असून सदर कार्यक्रमाचे एक तिकीट पाच हजारांना विकण्यात आले . पहिल्या टप्प्यात विकण्यात आलेल्या तिकीटांची अवघ्या काही तासांतच विक्री झाली . त्यानंतर तिकीटांच्या दरात वाढ करण्यात आली . ही तिकीटे आता साडे सात हजारांना विकली जात आहेत . संगीतकार ए . आर . रेहमान , शंकर - एहसान - लॉय , गायक अरिजीत सिंग यांच्याबरोबर आमिर खान , अमिताभ बच्चन , फरहान अख्तर , कतरिना कैफ , रणवीर सिंग , अर्जुन कपूर , करिना कपूर - खान , दिया मिर्झा अशी भलीमोठी स्टारमंडळीही या महोत्सवात आणि मोहिमेत सक्रिय सहभागी होणार आहेत . दर्जेदार शिक्षण , लैंगिक समानता आणि पिण्यासाठी स्वच्छ पाणी - स्वच्छता या तीन मुद्दय़ांवर ‘ग्लोबल सिटिझन इंडिया’ काम करणार असून त्या त्या क्षेत्रात कार्यशील असलेले बॉलीवूड कलाकार या मोहिमेशी जोडले गेले आहेत .


मोबाईलच्या बाजारातील स्पर्धा दिवसेंदिवस वाढत असल्याचे दिसून येत आहे . दिवसागणिक कंपन्या आपले एकाहून एक उत्तम असे स्मार्टफोन बाजारात दाखल करत आहेत . फिचर फोनसाठी एकेकाळी प्रसिद्ध असणारी नोकीयाही यामध्ये मागे नाही . नुकताच कंपनीने आपला एक नवीन फोन दाखल केला असून त्याची फिचर्सही अतिशय आकर्षक आहेत . एचएमडी ग्लोबलने नोकियाचा हा नवा स्मार्टफोन भारतीय बाजारपेठेत दाखल केला . Nokia 7.1 असे या फोनचे नाव असून तो ऑनलाईन आणि ऑफलाईन ग्राहकांना खरेदी करता येईल असे कंपनीकडून सांगण्यात आले आहे . हा स्मार्टफोन दोन महिन्यापूर्वी जागतिक बाजारपेठेत दाखल झाला . लंडनमध्ये तो सर्वात आधी लाँच करण्यात आला . त्यानंतर आता ७ डिसेंबरपासून तो भारतीय बाजारपेठेत उपलब्ध होणार आहे . हा फोन ३ जीबी रॅम आणि ३२ जीबी स्टोरेज आणि ४ जीबी आरएएम आणि ६४ जीबी बोर्ड स्टोरेज अशा दोन प्रकार उपलब्ध असणार आहे . नोकिया पहिल्यांदाच अॅड्राइड सिस्टीमवर उपलब्ध असणार आहे . Android One हा “प्युअरडिस्प्ले” स्क्रीन तंत्रज्ञानाचा हा पहिला स्मार्टफोन आहे . नोकिया 7.1 एचडीआर असल्याने व्हिडियो पाहताना मनोरंजनासाठी प्रेक्षकांना अनोखा अनुभव घेता येणार आहे . अन्य स्मार्टफोनमध्ये ही सुविधा नसल्याने या फोनचे हे विशेष आहे असे कंपनीकडून सांगण्यात आले आहे . Nokia 7.1 च्या ४ जीबी / ६४ जीबी आवृत्तीची किंमत १९ , ९९९ रुपये असेल , असे कंपनीकडून सांगण्यात आलेय . या स्मार्टफोनमध्ये १२ आणि ५ मेगापिक्सलचा असे ड्युअल कॅमेरे देण्यात आले आहेत . जेएईआयएसएस ऑप्टिक्ससह आणि ऑटोफोकस सक्षमतेचा आहे . प्रखर आणि कमी प्रकाशामध्ये या स्मार्टफोनमुळे डोळयांना त्रास होणार नाही असे कंपनीचे म्हणणे आहे . हे उपकरण क्वॉलकॉम स्नॅपड्रॅगन ६३६ चिपसेटद्वारे चालविले जाते . या स्मार्टफोनला ३०६० मिलीअॅम्पिअर्सची बॅटरी देण्यात आली आहे . तसेच याची यूएसबी टाइप - सी प्रकारची असल्याने फोन अतिशय कमी वेळात चार्ज होतो . अवघ्या ३० मिनिटांमध्ये फोन ५० टक्के चार्ज होतो असा दावाही कंपनीने केला आहे .


भारतीय संघाचा कर्णधार विराट कोहली याचा गुरूवारी राष्ट्रपती प्रणव मुखर्जी यांच्या हस्ते पद्मश्री पुरस्काराने सन्मान करण्यात आला . क्रीडा क्षेत्रात आपल्यातील कलागुणांनी सर्वोत्तम कामगिरी करून देशाचे नाव जागतिक पातळीवर मोठं करणाऱया रत्नांचा दरवर्षी राष्ट्रपती भवनात पद्म पुरस्कारांनी गौरव करण्यात येतो . क्रिकेट विश्वात विराट कोहली या युवा क्रिकेटपटूने गेल्या काही वर्षात आपल्यातील कौशल्याने दमदार कामगिरीची नोंद करत स्वतःचे वेगळे असे स्थान निर्माण केले . भारतीय संघाचे नेतृत्त्व करताना त्याने लागोपाठ सात कसोटी मालिका जिंकण्याचाही पराक्रम केला . कोहलीच्या या लक्षवेधी कामगिरीची दखल घेत केंद्र सरकारकडून त्याला पद्मश्री पुरस्कार जाहीर करण्यात आला . या पुरस्कारांचे वितरण गुरूवारी विविध क्षेत्रातील मान्यवरांच्या उपस्थितीत राष्ट्रपती भवनात करण्यात आले . संपूर्ण सोहळ्याचे थेट प्रक्षेपण दूरदर्शन वाहिनीवर सुरू होते . पद्म पुरस्कार विजेत्यांचे एकामागोमाग एक नाव जाहीर करून त्यांचा राष्टपतींच्या हस्ते पुरस्कार प्रदान करण्याचा कार्यक्रम सुरू होता . विराट कोहलीचे नाव घोषित केल्यानंतर कोहली पुरस्कार स्वीकारण्यासाठी मुख्य मंचाच्या दिशेने जात असताना दूरदर्शनने कोहलीचा उल्लेख पद्मश्री पुरस्कार विजेता ‘डॉक्टर’ विराट कोहली असा केला . कोहलीच्या नावापुढे डॉक्टर ही पदवी दूरदर्शनने लावल्यानंतर या सोहळ्याचे थेट प्रक्षेपण पाहणाऱया प्रेक्षकांमध्ये आश्चर्य व्यक्त करण्यात आले . मिळालेल्या माहितीनुसार , कोहलीला अद्याप कोणत्याही विद्यापीठाने डॉक्टरेट अथवा मानद डॉक्टरेट पदवी बहाल केलेली नाही . असे असताना दूरदर्शनने अनावधानाने क्रिकेटपूट कोहलीला ‘डॉक्टर’ केले . असो . असं असलं तरी कोहलीची फलंदाजीची चिकीत्सा आणि चिकाटी ही एका डॉक्टरच्या सेवाभावासारखीच गौरवशाली आहे हे ही खरंच .


अमेरिकन फॉम्र्युला - वन * किमी रायकोनेनला अमेरिकन शर्यतीचे विजेतेपद ऑस्टिन : लुईस हॅमिल्टनला फॉम्र्युला वनमधील जगज्जेतेपदासाठी आणखी काही काळ प्रतीक्षा करावी लागणार आहे . रविवारी रंगलेल्या अमेरिकन ग्रां . प्रि . फॉम्र्युला - वन शर्यतीत फेरारीच्या किमी रायकोनेन याने विजेतेपद पटकावले . जवळपास ११३ शर्यती आणि पाच वर्षांनंतर रायकोनेनचे हे पहिले विजेतेपद ठरले . याआधी रायकोनेन याने २०१३ मध्ये ऑस्ट्रेलियन शर्यतीचे जेतेपद पटकावले होते . जगज्जेतेपदाच्या शर्यतीत असलेल्या फेरारीच्या सेबॅस्टियन वेट्टेलने अमेरिकन शर्यतीत चौथ्या क्रमांकावर मजल मारली . त्यामुळेच जगज्जेतेपदाचा फैसला आता पुढील आठवडय़ात रंगणाऱ्या मेक्सिकन शर्यतीत लागण्याची दाट शक्यता आला . हॅमिल्टनने ३४६ गुणांसह वेट्टेलला ७० गुणांनी पिछाडीवर टाकून अव्वल स्थान प्राप्त केले आहे . आता या मोसमातील तीन शर्यती शिल्लक असून हॅमिल्टनला पाचव्यांदा जगज्जेतेपदावर नाव कोरण्यासाठी मेक्सिको शर्यतीत किमान सातव्या स्थानी ( वेट्टेलजिंकला तरीही ) मजल मारावी लागेल . जर या शर्यतीत विजेतेपद पटकावण्यात वेट्टेलला अपयश आले तर हॅमिल्टनचे जगज्जेतेपद निश्चित होईल . अमेरिकन शर्यतीत रेड बुलच्या मार्क वेस्र्टापेन याने १८व्या क्रमांकावरून सुरुवात करीत दुसऱ्या स्थानी झेप घेतली . या दोघांचेही हॅमिल्टनने स्तुती केली . तो म्हणाला , ‘‘किमीचे अभिनंदन आणि मॅक्सने सुरेख कामगिरी करत चाहत्यांची मने जिंकली . शर्यतीत चांगली चुरस पाहायला मिळाली . ’’ पोल पोझिशनपासून सुरुवात करूनही मर्सिडिझच्या हॅमिल्टनला तिसऱ्या क्रमांकावर समाधान मानावे लागले . पहिल्याच लॅपमध्ये चूक केल्याचा फटका वेट्टेलला बसला .


कनिष्ठ जागतिक बास्केटबॉल स्पर्धा ओरलॅण्डो : अमेरिकेत सुरू असलेल्या कनिष्ठ एनबीए जागतिक बास्केटबॉल स्पर्धेत १४ वर्षांखालील गटातील भारतीय मुलींच्या संघाने दक्षिण अमेरिकन संघावर संघर्षपूर्ण लढतीत ४० - ३७ अशी मात केली . आशिया पॅसिफिक आणि युरोपच्या संघाविरुद्ध भारताला पराभव पत्करावा लागला होता . त्या पाश्र्वभूमीवर मिळालेला हा विजय खूप दिलासादायक होता . सुनिष्का कार्तिकने १७ गुणांची कमाई करत भारताच्या विजयात योगदान दिले . दुसरीकडे भारतीय कनिष्ठ मुलांना पराभव स्वीकारावा लागला . दक्षिण अमेरिकेच्या संघाने भारताला ५६ - ४९ असे पराभूत केले . तरीही दोन्ही संघ बाद फेरीसाठी पात्र आहेत .


केंद्रीय क्रीडामंत्र्यांचा दावा स्वातंत्र्य मिळाल्यानंतर आजपर्यंत सत्तर वर्षांमध्ये आपल्या देशात उसेन बोल्टसारखा एकही खेळाडू घडविता आलेला नाही , मात्र ऑलिम्पिक रौप्यपदक विजेते नेमबाज व सध्याचे केंद्रीय क्रीडामंत्री राजवर्धनसिंह राठोड यांनी भारताकडे शंभर उसेन बोल्ट घडवण्याची क्षमता असल्याचे मत व्यक्त केले आहे . राठोड यांनी सांगितले , ‘‘क्रीडा क्षेत्रातील प्रत्येक घटकाने एकदिलाने काम केले तर बोल्टसारखा खेळाडू घडू शकतो . शालेय स्तरावर खेळाडू निवड चाचणी प्रक्रियेत सुधारणा करण्याचा प्रयत्न केला जात आहे . पुढील वर्षी मे व जूनमध्ये राष्ट्रीय स्तरावर क्रीडानैपुण्य चाचणी घेतली जाणार आहे . साधारणपणे पाच फूट ११ इंचापेक्षा जास्त उंच असलेल्या मुले व मुलींची बास्केटबॉल किंवा व्हॉलिबॉलसारख्या खेळाकरिता निवड केली पाहिजे . वेगवान धावण्याची क्षमता असलेल्या मुला - मुलींना शंभर मीटर धावण्याकरिता प्रोत्साहन दिले पाहिजे . ’’ राष्ट्रीय शालेय क्रीडा स्पर्धाकरिता थेट प्रक्षेपणाची सुविधा उपलब्ध केली जात आहे . एक वेळ काही राष्ट्रीय खुल्या स्पर्धाकरिता फारसे प्रेक्षक नसतात , मात्र शालेय स्पर्धाना भरपूर प्रेक्षक मिळतात . केंद्र शासनाने विविध नवीन योजना सुरू केल्या असून , त्याकरिता खासगी उद्योग संस्थांनी सहकार्य करण्याची आवश्यकता आहे . शासनातर्फे दिल्या जाणाऱ्या आर्थिक निधीचा योग्य रीतीने विनियोग होण्याची गरज आहे . राठोड म्हणाले की , ‘‘साबरमतीजवळ असलेल्या मोठय़ा भूखंडावर आंतरराष्ट्रीय दर्जाचे स्टेडियम बांधण्यात आले आहे . अशा सुविधांद्वारे जागतिक कीर्तिमान खेळाडू घडू शकतील , असे प्रकल्प देशात अन्य ठिकाणीही होण्याची आवश्यकता आहे . ’’


अभिनयासोबतच सर्वांच्याच मनावर तिच्या सौंदर्याने राज्य करणारी अभिनेत्री म्हणजे अँजेलिना जोली . गेल्या काही दिवसांपासून अँजेलिना चर्चेत आहे ते म्हणजे ब्रॅड पीट आणि तिच्या नात्यात आलेल्या दुराव्यामुळे . पण , सध्या मात्र सोशल मीडियावर अँजेलिनाचे चर्चेत येण्याचे कारण जरा वेगळेच आहे . सोशल मीडियावर व्हायरल झालेल्या या व्हिडिओमध्ये अँजेलिनाचे पाककौशल्य पाहण्याची संधी मिळत आहे . कोणा एका सेलिब्रिटीचे पाककौशल्य हा विषय कोणासाठी नवीन नसला तरीही अँजेलिनाचे हे आगळेवेगळे स्वयंपाक कौशल्य पाहणे नक्कीच चर्चेत आले आहे . एका चित्रपटाच्या प्रसिद्धीच्या निमित्ताने बीबीसी वर्ल्ड न्यूजला दिलेल्या एका मुलाखतीत तिने तिच्या पाककलेची झलक दाखवली आहे . सहसा भाज्या , फळं आणि मांस या घटकांच्या मदतीने पाककृती बनविण्यास प्राधान्य दिले जाते . पण , या व्हिडिओमध्ये पाहिल्यास लक्षात येत आहे की , अँजेलिना चक्क कोळी आणि विंचू शिजवत आहे . इतकेच नव्हे , तर ती तिच्या मुलांनाही विंचू आणि कोळी खाण्याचे फायदे सांगत आहे . ज्यावेळी बिकट प्रसंगी अनेकांना भूक सतावत होती तेव्हा असेच खाद्यपदार्थ खाऊन अनेकांनी त्यांचा उदरनिर्वाह केला असल्याचेही जोली या व्हिडिओमध्ये सांगताना दिसत आहे . कम्बोडियामध्ये अँजेलिना विंचू आणि कोळी कसे शिजवायचे याबद्दलची सविस्तर प्रक्रियाही सांगताना दिसत आहे . मॅडॉक्स , पॅक्स , झारा , शिलो , क्नॉक्स आणि विवियन ही मुलंही अँजेलिनाला साथ देत आहेत . सध्या या व्हिडिओने अनेकांचेच लक्ष वेधले आहे . विंचू आणि कोळी चवीने खाणे ही साधीसोपी बाब नाही . दरम्यान या व्हिडिओमध्ये अँजेलिना पहिल्यांदा किटक खाण्याच्या अनुभवाचाही खुलासा करताना दिसत आहे . २००२ मध्ये कम्बोडियाच्या मॅडॉक्सला जेव्हा तिने दत्तक घेतले होते त्यावेळी पहिल्यांदा अँजेलिनाने किटक खाल्ले होते . एक आघाडीची अभिनेत्री असं काहीतरी खाणं म्हणजे चर्चा तर होणारच . अशीच चर्चा सध्या सोशल मीडियावर रंगत असून हा व्हिडिओ व्हायरल होत आहे .


कुलदीप - सौरभ प्रभावी ; सूर्यकुमारचे शतक हुकले कुलदीप यादव आणि सौरभ कुमार या उत्तर प्रदेशच्या डावखुऱ्या फिरकी गोलंदाजांपुढे मुंबईने अक्षरशः हाराकिरी पत्करली . त्यामुळे म्हैसूरला सुरू असलेल्या रणजी करंडक क्रिकेट सामन्यात मुंबईचा डाव २३३ धावांत कोसळला . त्यानंतर पहिल्या दिवसअखेर उत्तर प्रदेशने १ बाद २२ धावा केल्या . सूर्यकुमार यादवची १७ चौकारांसह ९९ धावांची खेळी हे मुंबईच्या डावाचे वैशिष्टय़ ठरले . मुंबईने नाणेफेक जिंकल्यावर प्रथम फलंदाजी स्वीकारली . मुंबईकडून सूर्यकुमारने सर्वाधिक धावा केल्या . शतकापासून एका धावेच्या अंतरावर असताना शिवम चौधरीने त्याला पायचीत केले . श्रेयस अय्यर ( ३५ ) , आदित्य धुमाळ ( ३० ) आणि कर्णधार आदित्य तरे ( ३० ) यांनी मुंबईचा डाव सावरण्याचा प्रयत्न केला . संक्षिप्त धावफलक विदर्भचा ५९ धावांत खुर्दा ; संकलेचाचे सात बळी महाराष्ट्राच्या अनुपम संकलेचाने सात बळी घेत विदर्भचा पहिला डाव केवळ ५९ धावांमध्ये गुंडाळला व रणजी क्रिकेट सामन्यात पहिल्या दिवशी आपल्या संघाचे वर्चस्व प्रस्थापित केले . त्याच्या कामगिरीच्या पाठोपाठ नौशाद शेखने नाबाद शतक झळकावले . त्यामुळे महाराष्ट्राने दिवसअखेर पहिल्या डावात ३ बाद २४० असे खणखणीत उत्तर दिले . द्रुतगती गोलंदाजीस पोषक असलेल्या खेळपट्टी व वातावरणाचा फायदा महाराष्ट्राच्या गोलंदाजांना सकाळच्या सत्रात मिळाला . संकलेचा ( ७ / २५ ) व प्रदीप दाढे ( २ / ११ ) यांच्या प्रभावी माऱ्यापुढे विदर्भच्या फलंदाजांची दाणादाण उडाली . विदर्भकडून शलभ श्रीवास्तव ( १९ ) हा एकटाच दोन आकडी धावा करू शकला .


आपण अननसाचा ज्यूस , केक किंवा अननस घातलेला शिराही खातो . मात्र अननस म्हणावा तितका खाल्ला जात नाही . एकतर हे फळ बाहेरुन काटेरी असल्याने तसेच त्याचा आकारही ओबडधोबड असल्याने ते कापण्यासाठी जास्त कष्ट घ्यावे लागतात . त्यात त्याचे काप केलेले फार कमी ठिकाणी सहज उपलब्ध होतात . पण आरोग्यासाठी इतर सर्व फळांबरोबरच अननस अतिशय उपयुक्त असते . परंतु ते खाण्याचा कंटाळा केला जातो . पाहूयात काय आहेत अननस खाण्याचे फायदे पचनशक्ती सुधारण्यास उपयुक्त अननसामुळे खाल्लेल्या अन्नाचे पचन होण्यास मदत होते . शरीरात तयार होणाऱ्या अमिनो अॅसिडची निर्मिती रोखण्यास अननसातील ब्रोमेलन हा घटक अतिशय उपयुक्त असतो . अननसाच्या सेवनाने अपचन तसेच आळशीपणा या दोन्हीवरही मात करता येतो . मलावरोधाच्या समस्येवरही अननस खाणे हा अतिशय चांगला पर्याय असतो . त्वचा चांगली राहण्यास मदत अननसामध्ये मॅग्नेशियमचे प्रमाण जास्त असते . निरोगी आणि कोमल त्वचेसाठी मॅग्नेशियम अतिशय उपयुक्त असते . त्वचा सुरकुतण्यापासून वाचण्यासाठी मॅग्नेशिअम चांगल्या पद्धतीने काम करते . सूर्याच्या किरणांमुळे त्वचा काळवंडते पण अननसाच्या सेवनाने अशाप्रकारे त्वचेची होणारी हानीही कमी होण्यास मदत होते . व्हिटॅमिन ‘सी’चे अधिक प्रमाण अननस या फळामध्ये मोठ्या प्रमाणात व्हिटॅमिन ‘सी’ असते . एक वाटी अननस खाल्ल्यास आपल्याला दररोज जितके व्हिटॅमिन्स मिळतात त्यापेक्षा बरेच जास्त व्हिटॅमिन्स मिळतात . शरीराचे योग्य पद्धतीने पोषण व्हायचे असेल तर व्हिटॅमिनची योग्य प्रमाणात आवश्यकता असते . व्हिटॅमिन ‘सी’मुळे शरीरातील रोगप्रतिकारक शक्ती वाढण्यास मदत होते . तसेच व्हिटॅमिन ‘सी’ हे कर्करोग आणि हृदयरोग यासारख्या आजारांपासून संरक्षण करते . ( ही बातमी संशोधकांनी केलेल्या वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता ऑनलाइन’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


आयपीएलचा हंगाम पूर्ण झाल्यानंतर , भारतीय क्रिकेटप्रेमींना मोठी पर्वणी असणार आहे . घरच्या मैदानावर अफगाणिस्तानविरुद्ध कसोटी सामना खेळल्यानंतर भारतीय संघ इंग्लंड दौऱ्यासाठी रवाना होणार आहे . यंदाच्या वर्षातला भारतीय संघाचा हा दुसरा महत्वाचा परदेशी दौरा असणार आहे . मात्र या दौऱ्यासाठी इंग्लंडचा माजी फिरकीपटू ग्रॅम स्वॅनने , भारतीय फिरकीपटूंची कामगिरी महत्वाची ठरेल असं म्हटलं आहे . जुलै ते सप्टेंबर २०१८ दरम्यान भारतीय संघ इंग्लंड दौऱ्यावर असणार आहे . या दौऱ्यात भारतीय संघ ५ कसोटी , ३ वन - डे आणि ३ टी - २० सामने खेळणार आहे . “भारताचे Wrist Spinners ( मनगटी फिरकीपटू ) इंग्लंड दौऱ्यात चांगली कामगिरी करु शकतात . मागच्या वर्षात पाकिस्तानचा गोलंदाज यासिर शहाने चांगली कामगिरी केली होती . इंग्लंडचे फलंदाज फिरकीपटूंना खेळताना चाचपडतात हा इतिहास आहे . त्यामुळे इंग्लंड दौऱ्यात संधी मिळाल्यास भारताचे फिरकीपटू चांगली कामगिरी करतील” , युझवेंद्र चहल आणि कुलदीप यादव यांच्या कामगिरीबद्दल प्रश्न विचारला असताना , स्वॅन बोलत होता . असा असेल भारतीय संघाचा इंग्लंड दौऱ्यातला कार्यक्रम – ३ जुलै – पहिली टी - २० , ठिकाण – ओल्ड ट्रॅफर्ड ६ जुलै – दुसरी टी - २० , ठिकाण – कार्डिफ ८ जुलै – तिसरी टी - २० , ठिकाण – ब्रिस्टॉल ———————————————————— - १२ जुलै – पहिली वन - डे , ठिकाण – ट्रेंट ब्रिज १४ जुलै – दुसरी वन - डे , ठिकाण – लॉर्ड्स १७ जुलै – तिसरी वन - डे , ठिकाण – हेडिंग्ले ————————————————————— १ ते ५ ऑगस्ट – पहिली कसोटी , ठिकाण – एजबस्टन ९ ते १३ ऑगस्ट – दुसरी कसोटी , ठिकाण – लॉर्ड्स १८ ते २२ ऑगस्ट – तिसरी कसोटी , ठिकाण – ट्रेंट ब्रिज ३० ऑगस्ट ते ३ सप्टेंबर – चौथी कसोटी , ठिकाण – Ageas Bowl मैदान ७ ते ११ सप्टेंबर – पाचवी कसोटी , ठिकाण – ओव्हल


दोन गटांतील जुन्या भांडणावरून एका तरुणावर सराईत गुन्हेगाराने पिस्तुलामधून गोळी झाडली . ही घटना रविवारी मध्यरात्री दत्तवाडी परिसरात घडली . याप्रकरणी पोलिसांनी सहा जणांना अटक केली आहे . दरम्यान , दोन्ही गटांनी एकमेकांविरुद्ध फिर्याद दिली आहे . सूरज भालचंद्र यशवद ( रा . राजेंद्रनगर ) असे जखमी तरुणाचे नाव आहे . याप्रकरणी मयूर भगरे ( वय 21 ) याने दत्तवाडी पोलिस ठाण्यात फिर्याद दिली . त्यावरून पोलिसांनी रोहित उटाडा ( रा . दत्तवाडी ) याच्यासह 25 जणांविरुद्ध गुन्हा दाखल केला आहे . भगरे हा रविवारी मध्यरात्री दत्तवाडीत सूरज व अन्य मित्रांसोबत बोलत होता . तर , श्रीकृष्ण मित्रमंडळाजवळ सर्व जण रोहितचा वाढदिवस साजरा करत होते . त्या वेळी रोहितचा मित्र अक्षय मारणे ऊर्फ मट्टा याने एकमेकांकडे पाहण्याच्या कारणावरून साथीदारांना बोलावून घेतले . यानंतर सर्वांनी मयूरला मारहाण केली . तर , रोहितने " एकालाही जिवंत सोडत नाही ' असे धमकावत पिस्तुलातून गोळीबार केला . त्यामध्ये मयूरचा मित्र सूरजला कमरेखाली गोळी लागल्याने तो जखमी झाला . त्यास तत्काळ रुग्णालयात दाखल केले . त्यानंतर आरोपी तेथून पसार झाले . दरम्यान , परस्पर विरोधी तक्रारीमध्ये फिर्यादी वैभव रोकडे यांनी रोहित उटाला याचा वाढदिवस साजरा करताना झेडएल ग्रुपच्या व्यक्ती बेकायदेशीर जमाव जमवून अंगावर गाड्या घालून ठार मारण्याचा प्रयत्न करत होते . यानंतर त्यांनी घराच्या दरवाजावर दगडाने व लाथा मारत धमकाविल्याचे तक्रारीत म्हटले आहे .


जे वयोवृद्ध लोक प्रतिदिन पाच तासांपेक्षा अधिक वेळ दूरदर्शन संचासमोर बसतात किंवा आठवडय़ातून तीन किंवा अधिक तास शारीरिक हालचाली कमी करतात त्यांना भविष्यात चालता न येण्याचा धोका निर्माण होऊ शकतो , अशी चेतावणी नव्याने करण्यात आलेल्या अभ्यासात देण्यात आली आहे . वृद्ध व्यक्तींनी सतत टीव्ही पाहणे जोखमीचे ठरू शकते . यामुळे त्यांना अपंगत्वाचा सामना करावा लागू शकतो , असे अमेरिकेतील जॉर्ज वॉशिंग्टन विद्यापीठाच्या लोरेट्टा डायपेट्रो यांनी म्हटले आहे . खूप वेळ बैठक मारून टीव्ही पाहणे ( विशेषतः संध्याकाळी ) वृद्ध व्यक्तींसाठी सर्वात धोकादायक गोष्टीपेकी एक असले पाहिजे . यामुळे वृद्धांच्या शरीराचे मोठे नुकसान होते , तसेच शरीर निष्क्रिय होते , असे त्यांनी म्हटले आहे . संशोधकांनी या अभ्यासासाठी सहा राज्ये आणि दोन प्रमुख शहरांमधील ५० ते ७१ या दरम्यान वय असणाऱ्या पुरुष आणि महिलांचा अभ्यास केला . अभ्यासाच्या सुरुवातीला सर्व सहभागी निरोगी होते . वृद्ध लोक किती वेळ टीव्ही पहातात , व्यायाम , बागकाम , घरकाम तसेच इतर शारीरिक काम करतात यावर संशोधकांनी लक्ष ठेवले . या प्रकारे सहभागींवर १० वर्षे लक्ष ठेवण्यात आले . अभ्यासाच्या अखेरीस सर्व निरोगी असणाऱ्या सहभागींमधील ३० टक्के वृद्धांना अपंगत्वाचा सामना करावा लागत होता . यामध्ये अनेक जणांना चालण्याची समस्या निर्माण झाली होती . जे प्रतिदिन पाच किंवा अधिक तास टीव्ही पाहतात त्यांना चालण्याबाबतचे अपंगत्व येण्याचा धोका ६५ टक्क्यांनी वाढत असल्याचे संशोधकांना दिसून आले . तसेच अधिक वेळ टीव्हीसमोर बसल्यामुळे शारीरिक क्रियांचा वेग मंदावत असल्याचे आढळले . सध्याच्या आधुनिक जीवनशैलीत आपण प्रवास , लिफ्ट यादरम्यान इंटरनेट , मोबाइल फोन सतत वापरतो . प्रत्येक दिवसाला यामुळे बसण्याचे प्रमाण १४ तास झाले आहे . जर वृद्ध व्यक्तींना धडधाकट व्हायचे असेल तर त्यांनी प्रत्येक दिवशी योग्य प्रमाणात शारीरिक व्यायाम करणे तसेच एकाच ठिकाणी बसण्याचा वेळ कमी करणे आवश्यक असल्याचे , संशोधकांनी म्हटले आहे .


नाव वाचून हैराण झालात ना ? " इंग्लिश विंग्लिश ' या चित्रपटात एक उत्तम आई साकारल्यानंतर क्षीदेवी बऱ्याच काळानंतर आपल्याला पुन्हा पडद्यावर एका आईच्याच भूमिकेत दिसणार आहे . पण ही आई मॉं नसून मॉम असणार आहे . काय असणार आहे श्रीदेवीची या चित्रपटातील भूमिका ? नुकतंच श्रीदेवीने सोशल मीडियावर मॉम या तिच्या चित्रपटाचं फर्स्ट लूक पोस्टर शेअर केलं . या पोस्टरमध्ये मॉं हा शब्द अनेक भाषांमध्ये लिहिलेला दिसतोय . आणि श्रीदेवीच्या चेहऱ्यावरचे भाव रागीट असलेले दाखवले आहेत . या फोटोबरोबरच तिने एक ओळ दिली आहे " जेव्हा स्त्रीला आव्हान दिलं जातं . ' यामुळे या चित्रपटाची उत्सुकता आणखीनच वाढली आहे . हा चित्रपट 14 जुलैला प्रदर्शित होणार आहे . तर नवाजुद्दीन सिद्दीकी आणि अक्षय खन्ना यांच्याही या चित्रपटात मुख्य भूमिका असणार आहेत .


नवी दिल्ली : महेंद्रसिंह धोनी हा सर्वोत्तम यष्टीरक्षक आहे . त्याच्यावर विश्वास टाकता येवू शकतो . कर्णधार विराट कोहलीला विश्वकरंडकातील दबाव सहन करण्यासाठी धोनीसारखा खेळाडू आजूबाजूला हवा आहे , असे मत माजी क्रिकेटपटू संजय मांजरेकर यांनी व्यक्त केले . आशिया करंडकात धोनीच्या संथ फलंदाजीवरून त्याच्यावर प्रश्न उपस्थित होऊ लागले आहेत . अनेक माजी खेळाडूंना नव्या यष्टीरक्षकाला संधी देण्याची गरज असल्याचे म्हटले आहे . मात्र , धोनीच्या यष्टीरक्षणाच्या कौशल्याबाबत अद्याप त्याच्या तोडीला कोण यष्टीरक्षक असल्याचे दिसत नाही . त्यामुळे धोनीचा हाच अनुभव भारताला आगामी इंग्लंडमध्ये होणाऱ्या विश्वकरंडकात उपयोगी येईल , असे सगळ्यांना वाटते . मांजरेकर यांनीही याबाबतीत धोनीचे कौतुक केले आहे . मांजरेकर म्हणाले , की धोनी हा सर्वोत्कृष्ट यष्टीरक्षक आहे . विश्वकरंडकात कोहलीला योग्य ते सल्ले देण्यासाठी धोनी संघात हवा आहे . त्याच्यामुळे संघातही चांगले बदल करता येतील . धोनीला फलंदाजीचाही चांगला अनुभव आहे . धोनीला आगामी वेस्ट इंडीजविरुद्धच्या मालिकेत आपली फलंदाजी दाखवून टीकाकारांचे तोंड बंद करण्याची संधी आहे .


घराचे बजेट ठरवण्यापासून ते कुटुंबातील एकमेव कमावती व्यक्ती असण्यापर्यंत , कालानुरूप महिला आर्थिकदृष्ट्या स्वतंत्र बनत चालल्या आहेत . तुलनेने नवीन असलेल्या या बाजारपेठेचा फायदा घेण्यासाठी तसेच वैयक्तिक आर्थिक व्यवहारांमधील महिलांच्या सहभागाला चालना देण्याच्या ध्येयाने अनेक बँका आणि वित्त संस्थांनी उत्पादने व सेवा आणल्या आहेत . महिलांचे बचत खाते , हे असेच एक उत्पादन आहे जे कॅशबॅक आणि सवलतींचे लाभही देईल . या खात्यांमध्ये देऊ केल्या जात असलेल्या आणखी काही लाभांवर नजर टाकूया . यातून कोणाचा फायदा होऊ शकतो ? महिलांचे बचत खाते , एखादी महिला वैयक्तिकरित्या उघडू शकते किंवा संयुक्त - धारण ( जॉइंट अकाउंट ) खात्यामध्ये प्राथमिक धारक म्हणूनही उघडू शकते . किमान आवश्यक शिल्लक जरी नेहमीच्या आणि महिलांच्या बचत खात्यामध्ये सारखीच असली तरी , महिलांच्या बचत खात्यामध्ये देऊ केले जात असलेले लाभ त्याहून खूप जास्त आहेत . या खात्यांशी संबंधित पुरस्कार आणि लाभ आहेत , तसेच त्यांसह डेबिट कार्डेही संलग्न केलेली आहेत . मात्र , ही सेवा केवळ निवडक शहरांमध्येच उपलब्ध आहे . महिलांच्या बचत खात्याशी संबंधित लाभ एटीएममधून जास्त रक्कम काढण्याची सुविधा आणि खरेदीसाठी जास्त मर्यादा नेहमीच्या बचत खात्यांच्या तुलनेत , या खात्यांसाठी एटीएममधून रक्कम काढण्याची आणि डेबिट कार्डवर खरेदी करण्याची बँकांडून जास्त मर्यादा देऊ केली जाते . नेहमीच्या बचत खात्यांमधून एक दिवसात पैसे काढण्याची मर्यादा ५० हजार रुपये आहे . तसेच रिटेल आउटलेट्समध्ये ऑनलाईन व्यवहारांची दैनंदिन खरेदीची मर्यादा १ लाख रुपये आहे , परंतु या विशेष खात्यांसाठी रिटेल आउटलेट्समध्ये दैनंदिन खरेदीची मर्यादा २ लाख रुपयांपर्यंत वाढवता येते . काही बँकाकडून , महिलांच्या बचत खात्यांसाठी कोणत्याही बँकेच्या एटीएममधून अमर्याद पैसे काढण्याची मुभा देऊ केली जाते . लहान मुलांसाठी शून्य शिल्लक खाते काही बँका महिलांच्या बचत खात्याबरोबरच त्यांच्या मुलांसाठी शून्य शिल्लक खाते उघडण्याची सुविधा देऊ करतात . यामुळे लहान मुलांमध्ये बचतीची सवय रुजण्यास मदत होऊ शकते . यासाठी मूल १८ वर्षांहून कमी वयाचे असायला हवे . ऑटो स्वीप - इन सुविधा यांपैकी बहुतांश खात्यांसह ऑटो स्वीप - इन सुविधा मिळते , ज्यामुळे तुम्हाला एकाच वेळी बचत खात्याची तरलता आणि मुदत ठेवीचे उच्च व्याज दर अशा दोन्ही सुविधांचा फायदा घेता येतो . तुमच्या खात्यातील अतिरिक्त रकमेचे मुदत ठेवीत रुपांतर करण्याबाबत तुम्ही तुमच्या बँकेला स्थायी सूचना देऊ शकता . जर तुमची शिल्लक ठराविक मर्यादेच्या खाली गेली तर , मुदत ठेव बंद करून त्यातील रक्कम तुमच्या खात्यामध्ये जमा केली जाते . विमा आणि सवलतीच्या दरात आरोग्य तपासणी प्रमुख बँक महिलांच्या बचत खात्यासह १ लाखाचे अपघाती रुग्णवासन विमा संरक्षण आणि १० लाखांचे अपघाती मृत्यू संरक्षण देऊ करते . वैयक्तिक अपघात छत्र ( रेल , रस्ता , हवाई ) ५ लाखांचे आहे . बँकेच्या डेबिट कार्डाने तुम्ही हवाई तिकिटे खरेदी केल्यास तुम्हाला २५ लाखांचे अतिरिक्त आंतरराष्ट्रीय हवाई संरक्षण मिळते . आणखी एक बँक महिलांच्या बचत खात्यासह ५ लाखांचे समूह , वैयक्तिक अपघात संरक्षण आणि सवलतीच्या दरात आरोग्य तपासणी देऊ करते . ही सवलत बाजारातील प्रचलित दरांपेक्षा ४० टक्क्यांपर्यंत असू शकते . विशेष सवलत आणि ऑफर्स दागिने खरेदी , डिपार्टमेंटल स्टोअरमधील व्यवहार , जेवण व मनोरंजनावरील खर्च यांसाठी या विशेष खात्यातून पैसे भरल्यास कॅशबॅक मिळू शकते . प्रमुख बँकेत लॉकर भाड्याने घेतल्यास , महिलांच्या बचत खात्यामध्ये तुम्हाला पहिल्या वर्षासाठी ५० टक्के सवलत मिळू शकते . तुम्हाला मिळू शकत असलेले इतर लाभ म्हणजे गृह कर्जावर प्राधान्यानुसार दर , दुचाकी आणि वाहन कर्ज , सुवर्ण व वैयक्तिक कर्ज . महिलांच्या बचत खात्यातून घेतलेल्या कर्जांवरील प्रक्रिया शुल्कही अनेक बँका माफ करतात . नेहमीच्या बचत खात्यांच्या तुलनेत या खात्यांमध्ये राखण्याच्या किमान शिलकीमध्ये बहुतांश बँका लवचिकता देत नाहीत . या खात्यांशी निगडीत वैशिष्ट्यांचा विचार करता ती प्रत्येक बँकेनुसार बदलतात , तुमच्या गरजांनुसार महिलांचे बचत खाते उघडण्यातील खर्च आणि देऊ केली जात असलेली वैशिष्ट्ये यांचा तुम्ही सारासार विचार करावा . आदिल शेट्टी , सीईओ , बँकबझार


रिलायन्स जिओच्या Jio Phone 2 साठी आज दुसरा फ्लॅशसेल आयोजित करण्यात आला आहे . जिओचं अधिकृत संकेतस्थळ Jio . com वर दुपारी 12 वाजेपासून हा सेल सुरू होत आहे . फोन बुक केल्यानंतर सात दिवसांमध्ये फोनची डिलीव्हरी तुम्ही दिलेल्या पत्त्यावर केली जाईल . फोनच्या डिलीव्हरीसाठी कंपनीकडून 99 रुपये शिपींग चार्ज आकारला जाणार आहे . यापूर्वी कंपनीने 16 ऑगस्ट रोजी या फोनचा पहिला सेल आयोजित केला होता , त्यावेळी काही मिनिटांतच हा फोन आउट ऑफ स्टॉक झाला . त्यामुळे ग्राहकांची या फोनला मोठ्या प्रमाणात पसंती मिळत असल्याचे चित्र पहायला मिळत आहे . यू ट्यूब , व्हॉट्स अॅप आणि फेसबुकचे ‘इनबिल्ट’ अॅप ही या नव्या फोनची वैशिष्ट्ये आहेत . दिसायला हा फोन जुन्या ब्लॅकबेरी फोनप्रमाणे असून 2 हजार 999 रुपये इतकी या फोनची किंमत ठेवली आहे . फोनमध्ये 512 एमबी रॅम आणि 4 जीबी इनबिल्ट स्टोरेज देण्यात आलं आहे , मेमरी कार्डद्वारे स्टोरेज 128 जीबीपर्यंत वाढवता येईल . या 4जी फोनमध्ये 2000 एमएएच बॅटरी असून त्यामुळे 14 तासांचा टॉकटाइम बॅकअप मिळेल असा कंपनीचा दावा आहे . यामध्ये वाय - फाय , ब्लूटूथ , एनएफसी आणि एफएम रेडिओ यांसारखे कनेक्टिविटी फिचर्स देण्यात आले आहेत . जिओ फोन मान्सून हंगामा ऑफरअंतर्गत जिओ युजर्स अवघ्या 501 रुपयांमध्ये त्यांचा जुना फोन बदलू शकणार आहे . कसा खरेदी करायचा - – सर्वप्रथम जिओच्या संकेतस्थळावर असलेल्या लाल रंगाच्या Flash Sale बटनावर टॅप करा – त्यानंतर Buy Now वर क्लिक करा – आता तुम्हाला ज्या परिसरात या फोनची डिलीव्हरी हवी असेल त्या ठिकाणाचा पिनकोड विचारला जाईल . जर संबंधित ठिकाणी फोनची डिलिव्हरी होत असेल तर तुमची ऑर्डर कार्टमध्ये अॅडमध्ये केली जाईल , आणि तुमच्यासमोर नवं पेज सुरू होईल . – या पेजवर तुम्हाला तुमची खासगी माहिती म्हणजेच तुमचं नाव , ईमेल आयडी आणि फोन नंबर विचारला जाईल . – त्यानंतर तुम्हाला ज्या ठिकाणी फोनची डिलीव्हरी हवी असेल तेथील संपूर्ण पत्ता टाकावा लागेल . – आता तुम्हाला पेमेंट करावं लागेल . पेमेंट करण्यासाठी तुम्हाला क्रेडिट कार्ड , नेट बॅंकिंग आणि जिओ मनीसारखे पर्याय मिळतील . तुम्हाला हवा तो पर्याय निवडून तुम्ही पेमेंट करु शकतात .


हृतिक रोशनच्या चाहत्यांसाठी एक आनंदाची बातमी आहे . तसं पाहायला गेलं तर बॉलिवूड जगतात हृतिक कामाच्याबाबतीत ‘काबिल’ आहे यावर कोणाचं दुमत नाही . पण त्याची हीच ‘काबिलिय’त आता हॉलिवूडकरही अनुभवण्याची शक्यता आहे . हॉलिवूडमधील एका बड्या प्रोडक्शन हाऊस सध्या हृतिकच्या ‘काबिल’ सिनेमाचा रिमेक करण्याच्या विचारात आहे . ‘जग्गा जासूस’फेम अभिनेत्री बिदिशा बेजबरुआने केली आत्महत्या ‘मिड - डे’मध्ये प्रसिद्ध झालेल्या वृत्तानुसार , ‘ट्वेंटीएथ सेन्चुरी फॉक्स’ या हॉलिवूड स्टुडिओने सिनेमाचे अधिकार विकत घेण्यासाठी हृतिकशी चर्चा सुरु केली आहे . ‘काबिल’ सिनेमाचे दिग्दर्शक संजय गुप्ता यांनी ‘मिड - डे’ला दिलेल्या मुलाखतीत म्हटले की , ‘हो हे खरंय की फॉक्स सध्या हृतिकच्या संपर्कात आहे . सध्या सगळ्याच गोष्टी प्राथमिक स्तरावर आहेत , त्यामुळे यावर मी अधिक काही बोलू शकत नाही . पण ही आमच्या टीमसाठी फार सन्माननीय बाब आहे हे नक्की . ’ संजयने पुढे हेही सांगितले की , एका ऑनलाइन सर्वेक्षणामध्ये २०१७ मध्ये प्रदर्शित झालेल्या सिनेमांमध्ये ‘काबिल’ या सिनेमाला आतापर्यंतचा सर्वोत्कृष्ट सिनेमा मानलं गेलंय . त्यामुळे ‘काबिल’ सिनेमाच्या टीमसाठी हे दुहेरी यश आहे असं म्हटलं तर वावगं ठरणार नाही . सुत्रांनी दिलेल्या माहितीनुसार , जेव्हा या हॉलिवूड स्टुडिओने हृतिकला रिमेकसंदर्भात चर्चा करायला संपर्क केला तेव्हा तो न्यूयॉर्कमध्ये आपल्या कुटुंबासमवेत सुट्यांचा आनंद घेत होता . सुट्यांवरून परतल्यावर आता तो या बाबतीत आपल्या वडिलांशी सल्लामसलत करणार आहे . राकेश रोशन हे या सिनेमाचे निर्मातेही आहेत . यासंदर्भात राकेश रोशन यांनी सांगितले की , सिनेमाची संहिता ही फार उत्सुकतावर्धक होती . या सिनेमातले नाट्य प्रेक्षकांना खुर्चीला खिळवून ठेवणारे होते . त्यामुळे हॉलिवूडमध्येही यावर एक जबरदस्त सिनेमा तयार होऊ शकतो . ‘काबिल’ने बॉक्स ऑफिसवर एवढं यश मिळवलं याचं मुख्य कारण म्हणजे यात अशा अंध व्यक्तीची गोष्ट सांगण्यात आली होती जो सूड घेण्याच्या उद्देशाने संपूर्ण कथानकच बदलवून टाकतो . शांततेत आयुष्य जगू इच्छिणाऱ्या जोडप्याच्या आयुष्यात अचानक वादळ येते आणि या जोडप्याचे जगचं उध्वस्त करून जाते . येथून सुरू होते , एका सूडाची कहानी . हृतिकने ‘काबिल’मध्ये साकारलेल्या रोहन भटनागरच्या भूमिकेचे प्रचंड कौतुक झाले होते . तिन्ही खान माझ्याशी आदरपूर्वक वागतात - सनी ‘काबिल’ सिनेमात हृतिक रोशनसोबतच यामी गौतम हिचीसुद्धा मुख्य भूमिका होती . तर खलनायकांच्या भूमिकेत रोनित रॉय आणि रोहित रॉय या जोडगोळीने तेवढेच ताकदीचे काम केले होते . हृतिक रोशनच्या ‘काबिल’ सिनेमाने बॉक्स ऑफिसवर १०० कोटींहून जास्त कमाई केली .


Google pixel XL फोनच्या किंमतीत मोठी कपात करण्यात आली आहे . हा फोन बाजारात ७६ हजार रुपयांना आहे . मात्र त्याची किंमत कमी करुन तो ३९ , ९९९ रुपयांना उपलब्ध करुन देण्यात आला आहे . यासोबत Pixel 2XL च्या किंमतीतही कपात करण्यात आली असून हा फोन फ्लिपकार्टवर ४९ , ९९९ रुपयांना उपलब्ध आहे . Xiomi चा MI Mix 2 या प्रीमिअम स्मार्टफोनही ३ हजार रुपयांनी स्वस्त मिळत असून सध्या तो बाजारात ३२ , ९९९ रुपयांना उपलब्ध आहे . त्यामुळे तुम्ही नवीन मोबाईल घेण्याचा विचार करत असाल तर तुम्ही या पर्यायांचा नक्कीच विचार करु शकता . Pixel 2 ला ५ इंच आकाराची स्क्रीन देण्यात आली आहे . तर Pixel 2 XL मध्ये ६ इंच आकाराची स्क्रीन आहे . हे दोन्ही फोन ६४ जीबी आणि १२८ जीबी अशा दोन्ही व्हेरिएंटमध्ये उपलब्ध आहेत . दोन्ही फोनमध्ये स्नॅपड्रॅगन 835 प्रोसेसर आणि 4GB रॅम देण्यात आली आहे . याबरोबरच शिओमीने काही महिन्यांपूर्वी बाजारात दाखल होत आपले वेगळे स्थान निर्माण केले आहे . Xiomi चा MI Mix 2 ची स्क्रीन ५ . ९९ इंच आकाराची असून फोनची रॅम ६ जीबी असेल . या फोनमध्ये १२८ जीबी इंटरनल स्टोरेज आहे . तसेच स्नॅपड्रॅगन ८३५ प्रोसेसर वापरण्यात आला आहे . तसेच या फोनला १२ मेगापिक्सलचा रिअर कॅमेराही देण्यात आला असून फ्रंट कॅमेरा ५ मेगापिक्सलचा आहे . याची बॅटरी ३४ हजार मिलीअॅम्पियर्सची आहे .


कल्याण : कल्याण डोंबिवली महानगर पालिका परिवहन उपक्रमाची उपन्न वाढी साठी धडपड सुरू असताना मंगळवार ( ता . 18 जुलै ) पडलेल्या पावसामुळे केडीएमटीच्या बसेसच्या 103 फेऱ्या रद्द कराव्या लागल्या . यामुळे सुमारे 60 हजार रुपयांचा फटका बसला आहे . त्याला कारण म्हणजे कल्याण डोंबिवलीसह अन्य शहरांत पावसाने रस्त्यात पडलेले खड्डे आणि त्यामुळे होत असलेली वाहतूक कोंडी यामुळे प्रवासी वर्गाने पाठ फिरविल्याने दुष्काळात तेरावा महिना अशी गत केडीएमटी उपक्रमाची झाली आहे . कल्याण आणि डोंबिवली शहरी आणि ग्रामीण भागात मागील 24 तासात 149 मि . मि पाऊसाची नोंद झाली असून तर 1 जून ते आज बुधवार ता 19 जुलै सकाळी 7 वाजे पर्यंत 1605 मिमी पाऊस पडला आहे . सलग तीन - चार दिवस पावसाने हजेरी लावल्याने कल्याण डोंबिवलीसह आजुबाजूच्या शहरात रस्त्यात पडलेल्या खड्यामुळे जागोजागी वाहतुक कोंडी झाली होती . त्याचा फटका कल्याण डोंबिवली महानगर पालिका परिवहन उपक्रमाला बसला आहे . सोमवार ( 17 जुलै ) केडीएमटी उपक्रमाला 5 लाख 84 हजार 178 रुपयांचे उपन्न मिळाले तेच मंगळवार ता 18 जुलै रोजी सकाळच्या सत्रांत 76 तर दुपारच्या सत्रात 70 बसेस रस्त्यावर धावल्या मात्र मुसळधार पाऊस आणि रस्त्यात खड्डे आणि त्यामुळे झालेली वाहतुक कोंडी यामुळे प्रवासी वर्गाने केडीएमटी बस कड़े पाठ फिरवली यामुळे त्या दिवशी 60 हजार रुपयाने घटले , दिवसागणिक सुमारे 5 लाख 16 हजार 161 रुपयांचे उपन्न मिळाले . कल्याण पनवेल , कल्याण वाशी आणि कल्याण बेलापुर हे उपन्नाचे मार्ग असून शिळफाटा रोड , कल्याण पूर्व हाजीमलंग रोड कल्याण पश्चिम मुरबाड रोड , वालधुनी पुल , शहाड पुल , डोंबिवली , भिंवड़ी रोड , नवी मुंबई आणि पनवेल रोड वर ही अनेक ठिकाणी रस्त्यात खड्डे पडल्याने त्या परिसर मध्ये मंगळवार ता 18 जुलै रोजी संथ गतीने वाहनाची वर्दळ सुरु होती तर अनेक ठिकाणी वाहतुक कोंडीचा फटका केडीएमटी उपक्रमाला बसला . पावसाचा फटका . . . आणि 103 फेऱ्या रद्द . . . मंगळवार ता 18 जुलै रोजी मुसळधार पावसाने हजेरी लावली केडीएमटी उपक्रम च्या बसेस च्या 103 फेऱ्या रद्द कराव्या लागल्या , यात केडीएमटीच्या कार्यशाळेमधून बसेस वेळेवर न मिळाल्याने 25 फेऱ्या रद्द कराव्या लागल्या . पाऊस आणि शहारतील वाहतूक कोंडीमुळे वाहक आणि चालक उशिरा पोचले . यामुळे 22 फेऱ्या रद्द कराव्या लागल्या . वाहतूक कोंडीमुळे 13 फेऱ्या रद्द कराव्या लागल्या , तर रस्त्यात खड्डे आणि पावसात बसेस ब्रेकडाऊन झाल्याने 43 फेऱ्या रद्द कराव्या लागल्या . यामुळे उपन्नामध्ये चांगलाच फटका बसला आहे . दुष्काळात तेरावा महिना . . . केडीएमटी प्रशासनावर टीका झाल्यावर उपन्न वाढीसाठी महाव्यवस्थापक देवीदास टेकाळे यांच्या पथकाने कंबर कसली असून , काही दिवस उपन्नही वाढले . मात्र पावसाने रस्त्यात पडलेल्या खड्याने उपन्नही घसरले जात असून , दुष्काळात तेरावा महिना अशी गत केडीएमटी उपक्रमाची झाली असून , महिन्याची 20 तारीख आली तरी अधिकारी कर्मचारी वर्गाचा पगार न झाल्याने काम कसे करायचे असा प्रश्न केडीएमटी अधिकारी कर्मचारी वर्गासमोर निर्माण झाला आहे . उपन्नवाढीसाठी केडीएमटी प्रशासनाने कठोर निर्णय घेण्यास सुरवात केली असून त्याचा परिणाम उपन्नही वाढले . मात्र मंगळवारी पडलेल्या मुसळधार पाऊस आणि कल्याण डोंबिवलीसह वाशी , बेलापूर , भिवंडी मार्गावर रस्त्यात खड्डे आणि वाहतूक कोंडी यामुळे उपन्नात फटका बसला आहे . यातून पर्याय काढण्याचे प्रयन्त सुरु असल्याची माहिती कल्याण डोंबिवली परिवहन उपक्रम महाव्यवस्थापक देवीदास टेकाळे यांनी दिली .


आपला संघ कोणत्याही आव्हानासाठी सज्ज आहे , असे इंग्लंडचे प्रशिक्षक स्टीव कुपर यांनी १७ वर्षांखालील विश्वकरंडक फुटबॉल स्पर्धेतील उपांत्यपूर्व लढतीच्या पूर्वसंध्येला आत्मविश्वासाने सांगितले होते . त्यांच्या संघातील खेळाडूंनी शनिवारी रात्री अप्रतिम खेळ करताना अमेरिकेचे आव्हान ४ - १ अशा फरकाने फोल ठरवत स्पर्धेच्या उपांत्य फेरीत प्रवेश केला . रिआन ब्रेवस्टर याने हॅटट्रिक नोंदविली . त्यांनी पूर्वार्धात दोन गोलांची आघाडी घेतली होती . रिआन ब्रेवस्टर याने तीन मिनिटांच्या फरकाने दोन गोल नोंदवून इंग्लंडची बाजू भक्कम केली . त्याने अनुक्रमे ११ व १४व्या मिनिटाला चेंडूला अचूक दिशा दाखविली . मॉर्गन गिब्ज - व्हाईट याने ६४व्या मिनिटास अमेरिकेचे गोलरक्षक जस्टिन गॅर्सिस याचा बचाव भेदक इंग्लंडला ३ - ० अशी भक्कम आघाडी मिळवून दिली . ७२व्या मिनिटास कर्णधार जोश सार्जंट याने अमेरिकेची पिछाडी एका गोलने कमी केली . या वर्षी २० वर्षांखालील आणि १७ वर्षांखालील स्पर्धेत मिळून त्याने नोंदविलेला हा सातवा गोल ठरला . सामन्याच्या भरपाई वेळेतील पाचव्या मिनिटास अमेरिकेचा बदली खेळाडू सर्जिनो डेस्ट याला थेट रेड कार्ड दाखवून मैदानाबाहेर काढण्यात आले . ब्रेवस्टरला गोलरिंगणात जाणूनबुजून अडथळा आणणे डेस्ट याला खूपच महागात पडले . या वेळी मिळालेल्या पेनल्टी फटक्यावर ब्रेवस्टरने सामन्यातील वैयक्तिक तिसरा गोल केला . लिव्हरपूल एफसीच्या या ‘स्ट्रायकर’चा हा यंदाच्या स्पर्धेतील चौथा गोल ठरला . इंग्लंड व अमेरिका यांच्यात १७ वर्षांखालील विश्वकरंडक स्पर्धेत प्रथमच गाठ पडली होती , त्यामुळे या लढतीबद्दल उत्सुकता होती . पहिल्या पंधरा मिनिटांच्या खेळात दोन गोल स्वीकारल्यानंतर अमेरिकेला नंतर सावरता आले नाही . जपानविरुद्ध पेनल्टी शूटआउटवर विजय मिळविलेला इंग्लिश संघाने आज उल्लेखनीय खेळ केला . ‘९’ क्रमांकाच्या जर्सीतील ब्रेवस्टर आज भन्नाट फॉर्ममध्ये होता . माली उपांत्य फेरीत गुवाहाटी ः मालीने घानाचा २ - १ असा निसटता पराभव करून १७ वर्षांखालील विश्वकरंडक फुटबॉल स्पर्धेच्या उपांत्य फेरीत धडक मारली . अंतिम फेरीत स्थान मिळवण्यासाठी आता त्यांचा इराण किंवा स्पेन यांच्याशी बुधवारी नवी मुंबईत मुकाबला होईल . दोन्ही संघांना भर पावसात खेळले . निकाल अमेरिका - १ ( जॉश सार्जंट ७२ ) पराभूत वि . इंग्लंड - ४ ( रिआन ब्रेवस्टर ११ , १४ , ९० - ६ पेनल्टी , गिब्ज व्हाईट ६४ ) निकाल माली - २ ( द्रामे १५ , डीजेमौसा ६१ ) विवि घाना - १ ( महंमद ७० - पेनल्टी ) आजचे सामने उपांत्यपूर्व फेरी स्पेन वि . इराण ( सायं . ५ ) जर्मनी वि . ब्राझील ( रात्री ८ )


बॉक्स ऑफीसवर सुपरहिरोपट गाजत असतानाच आता ‘डेडपूल २’च्या माध्यमातून आणखी एक सुपरहिरो प्रेक्षकांच्या भेटीला येत आहे . ‘डेडपूल’चा सिक्वल ‘डेडपूल २’ १८ मे रोजी चित्रपटगृहांत दाखल होणार असून त्याचा हिंदी व्हर्जन सध्या चर्चेत आहे . कारण यामध्ये डेडपूलच्या अॅक्शन आणि विनोदी अंदाजासोबतच बॉलिवूडच्या ‘बाजीराव’चा तडका असणार आहे . तुम्हीही पेचात पडलात ना ? तर ‘डेडपूल २’च्या हिंदी व्हर्जनमध्ये डेडपूलच्या आवाजाचं डबिंग अभिनेता रणवीर सिंग करणार आहे . हॉलिवूड चित्रपट हिंदीतून बघण्यात मज्जा नाही असं मानणारा मोठा वर्ग आपल्याकडे आहे . त्याला कारणंही तशीच आहेत म्हणा . हे चित्रपट हिंदीत डब करताना अनेकदा त्यातल्या संवादांची जी चिरफाड केली जाते ती हॉलिवूड चाहत्यांच्या ‘सहनशक्ती’पलीकडे वगैरे असते असं अनेकदा हसून म्हटलं जातं . पण ‘डेडपूल २’च्या हिंदी व्हर्जनमध्ये अनोखाच प्रयोग करण्यात आला आहे आणि विशेष म्हणजे ते भारतीय चाहत्यांच्या पसंतीस उतरताना दिसत आहे . कारण या संवादांना खास देशी तडका देण्यात आला आहे . त्यातही रायन रेनॉल्ड्सचा आवाज रणवीर हिंदीत डब करणार आहे . वाचा : अखेर ‘माऊली’ला ती भेटली ‘मी स्वच्छता अभियानाचा फॅन आहे’ , ‘सुलतान’ , ‘बाहुबली’ किंवा ‘दंगल करनेवाली छोरिया’ असे एकापेक्षा एक देशी टच असलेले संवाद हॉलिवूड हिरोच्या तोंडी ऐकताना भारतीय प्रेक्षकही पोट धरून हसत आहेत . त्यामुळे मूळ इंग्रजी ‘डेडपूल २’च्या ट्रेलरपेक्षा हिंदीची जास्त चर्चा रंगली आहे . आता त्यात रणवीर सिंगचा आवाज ऐकायला मिळणार असेल तर त्याची मजा काही औरच असेल यात काही शंका नाही .


कधी काम करताना , कधी खेळताना तर कधी एखाद्या अपघातामुळे आपल्या चेहऱ्यावर आणि अंगावर जखमा होतात . ही जखम भरुन येण्यास ठराविक काळ जावा लागतो . मात्र , कधीकधी ही जखम बरी झाली तरी त्याचा डाग तसाच राहतो . शरीरावर राहिलेल्या या डागामुळे आपली चिडचिडही होते . कधी एखाद्या कार्यक्रमाला जाताना तर या डागाचे काय करावे असे होते . मग आपण डॉक्टरकडे किंवा पार्लरमध्ये जाऊन काही उपाय करून पाहतो . मात्र , या सगळ्यात बरेच पैसे खर्च होतात . पण याआधी काही घरगुती सोपे उपाय करुन पाहिल्यास त्याचा निश्चितच फायदा होऊ शकतो . काय आहेत या टिप्स पाहूया… १ . लिंबू आणि टोमॅटोचा रस लिंबू आणि टोमॅटो हे आपल्या घरात सहज उपलब्ध असणाऱ्या गोष्टी आहेत . जखम थोडीशी बरी झाल्यानंतर हा उपाय करु शकता . साध्या पाण्याने जखमेचा भाग धुवून घ्या . त्यावर ओला आणि स्वच्छ कपडा ठेवा . काही तासाने ताज्या लिंबाच्या रसात बुडवलेले कापड या जखमेवर ठेवा . त्वचा सुकल्यानंतर तुम्ही त्यावर टोमॅटोचा रसही लावू शकता . असे दिवसातून दोन वेळा केल्यास जखमेचा डाग कमी होण्यास मदत होईल . लिंबातील अॅसिडिक घटक नैसर्गिकरित्या व्रणांचे डाग कमी करतात तर ताज्या टोमॅटोच्या रसामध्ये ब्लिचिंग घटक असल्याने व्रण कमी होण्यास मदत होते . २ . बदामाचं तेल बदामाचं तेल जखमेवर लावल्यास तुम्हाला त्यापासून लवकर आराम मिळेल . दिवसातून दोनदा हे तेल जखमेवर लावून हलका मसाज करावा . ३ . मेथी व हळद मेथीचे दाणे रात्रभर भिजवून सकाळी त्याची पेस्ट बनवा . तयार पेस्ट जखमेवर लावा व पूर्ण सुकल्यावर थंड पाण्याने स्वच्छ धुवा . मेथीप्रमाणेच हळदीची पेस्ट बनवून लावल्यास जखम लवकर भरण्यास तसेच व्रण दूर होण्यास मदत होते . ४ . बटाट्याची सालं बटाट्याच्या सालांमध्ये अॅन्टी - बॅक्टेरियल गुणधर्म असतात . त्यामुळे जखम लवकर बरी होते . यासाठी बटाट्याची साल काढून ती जखमेवर लावा . मात्र ही सालं स्वच्छ धुवून घेतलेली असायला हवीत .


तरूणाईच्या गळ्यातील ताईत बनलेल्या व्हॉट्स अॅपबाबत महत्त्वाचं वृत्त आहे . व्हॉट्स अॅप लवकरच आपल्या युजर्सचा डेटा डिलीट करणार आहे . यामध्ये तुमचे मेसेज ( चॅटिंग ) , फोटो , व्हिडिओ आणि ऑडिओ फाईल्सचा समावेश आहे . त्यामुळे आतापर्यंतचा डेटा हवा असल्यास तुम्हाला १२ नोव्हेंबरपूर्वी बॅकअप घ्यावा लागणार आहे . कारण व्हॉट्स अॅप आपल्या बॅकअप पद्धतीत मोठा बदल करण्याच्या तयारीत आहे . व्हॉट्स अॅपमधील डेटा आता तुमच्या डिव्हाइसवर नाही तर गुगल ड्राइव्हवर सेव्ह होईल . व्हॉट्स अॅप आणि गुगलमध्ये झालेल्या डीलनंतर हा निर्णय घेण्यात आला आहे . अनेकदा तुम्ही पाहिलं असेल की मेसेज बॅकअप घेण्यासाठी व्हॉट्स अॅपकडून तुम्हाला विचारणा झाली असेल किंवा ऑटोमॅटीक बॅकअपचा पर्याय समोर आला असेल . कारण , आतापर्यंत व्हॉट्स अॅप युजर्सचा डेटा फोनच्या मेमरीमध्ये सेव्ह करत होतं , त्यामुळे फोनची मेमरीही लवकर भरली जायची . पण आता हा बॅकअप गुगल ड्राइव्हवर सेव्ह होईल . व्हॉट्सअॅप यूझर्सना आपल्या अकाऊण्टमधील डेटा गुगल ड्राईव्हमध्ये साठवू देण्यास गुगलने मान्यता दिली आहे . याबाबत नोव्हेंबरमध्ये व्हॉट्स अॅप नवं अपडेट जारी करणार आहे . त्यामुळे १२ नोव्हेंबरपूर्वी आपण आपल्या व्हाट्स अॅपचा डेटा घेऊन ठेवला आहे का याची खात्री करा . जर बॅकअप घेतला नसेल तर वेळीच बॅकअप घ्या कारण त्यानंतर तुमच्याकडे काहीही पर्याय उपलब्ध नसेल . कसा घ्यायचा बॅकअप – – सर्वप्रथम तुमचं गुगल अकाऊंट अॅक्टीव्हेट करा . – त्यानंतर त्यात गुगल ड्राईव्ह सेटअप इन्स्टॉल करा . – त्यानंतर व्हॉट्स अॅप सुरू करुन त्याच्या सेटिंग्समध्ये जा आणि तेथे गेलेल्या चॅट बॅकअप पर्याय शोधा – बॅकअपवर क्लिक केल्यास गुगल ड्राइव्हमध्ये ऑटोमॅटिक बॅकअप होईल .


सध्याच्या घडीला तरुणींच्या छेडछाडीचे अनेक प्रकार समोर येत असताना छोट्या पडद्यावरील कलाकाराने वास्तवात हिरोची भूमिका साकारल्याचे पाहायला मिळाले . मढ आयलंड येथील तरुणींचे चोरुन फोटो काढणाऱ्या टवाळखोर तरुणांना अमर उपाध्यायने धडा शिकवला आहे . स्टार प्लस वाहिनीवरील ‘साथ निभाना साथिया’ या मालिकेतून घराघरामध्ये पोहचलेल्या अमर उपाध्यायने तरुणींवर होणाऱ्या अन्याय रोखून खऱ्या हिरोची भूमिका निभावली असेच म्हणावे लागेल . ‘साथिया साथ निभाना’ या मालिकेचे सध्या मढ आयलंड येथे चित्रीकरण सुरु आहे . मालिकेच्या चित्रीकरणा वेळी अमर उपाध्यायने आयलंडवर तरुणींचे फोटो काढणाऱ्या टवाळखोर तरुणांना रोखून समाजाला महिलांविरोधातील अत्याचारांविरोधात जागृकतेचा संदेश दिला आहे . चित्रीकरणादरम्यान , तीन टवाळखोर तरुण समुद्र किनाऱ्यावरील तरुणींचे फोटो काढताना अमरने पाहिले . हे तरुण त्यांच्यासोबत नसल्याचे लक्षात आल्यानंतर अमरने त्यांच्याजवळ जाऊन तरुणींचे काढलेले सर्व फोटो डिलिट करायला सांगितले . यावेळी या टवाळखोर तरुणांसोबत त्याची शाब्दिक चकमकही झाली . ते तरुण फोटो डिलेट करत नसल्याचे लक्षात आल्यानंतर त्याने या तरुणांच्या हातातील कॅमेरा हिसकावून फोटो डिलिट केले . याप्रकरणाविषयी टाइम्सऑफ इंडियाशी बोलताना अमर उपाध्याय म्हणाला की , पहिल्यांदा हे तीन तरुण फोटोग्राफीचे प्रशिक्षण घेत असल्याचे वाटले . पण काही वेळानंतर त्याचा फोटो काढण्याच्या विकृत प्रकार माझ्या लक्षात आला . जबाबदार नागरिक म्हणून मी या विकृतीविरोधात पुढाकार घेतला . यावेळी समाजातील महिलांविरोधातील विकृत प्रकार थांबविण्यासाठी पुरुषांनी समोर यावे , असे आवाहन देखील केले . छोट्या पडद्यावरील अभिनयाने घराघरातील हिरोने वास्तवातील हिरोगिरीमुळे एक आदर्श उदाहरण समोर ठेवले आहे . आत्मरक्षणासाठी महिलांनी जागृक असायला हवे , असा संदेशही त्याने यावेळी दिला . काहीदिवसांपूर्वी केरळमधील अभिनेत्री भावना हिच्यावर अत्याचार झाल्याची घटना समोर आली होती . अभिनेत्रींवर ओढावलेल्या प्रसंगानंतर चित्रपटसृष्टीतून विविध प्रतिक्रिया उमटताना दिसले होते . मल्याळम , तेलगू आणि बॉलिवूडमधून संताप व्यक्त करण्यात आला होता . महिलांच्या सुरक्षेसंदर्भात प्रश्न देखील उपस्थित करण्यात आले होते . त्यानंतर आता अमर उपाध्यायने कलाकार मंडळी महिलाविरोधाती घटनांवर फक्त बोलतच नाहीत , तर वेळप्रसंगी अशा घटना रोखण्यासाठी देखील पुढाकार घेतात हे दाखवून दिले आहे . अमर उपाध्याय हे छोट्या पडद्यावरील लोकप्रिय नाव आहे . ‘देख भाई देख’ , ‘क्योंकी सांस भी कभी बहू थी’ , ‘साथिया - प्यार का नया एहसास’ या सारख्या लोकप्रिय मालिकेतून अमर घराघरामध्ये पोहोचला आहे . बॉलिवूडमधील ‘एल ओ सी कारगिल’ या चित्रपटात अमर उपाध्याय कॅप्टन विजयनाथ थापर यांची व्यक्तिरेखा साकारली होती .


भारत विरुद्ध इंग्लंड यांच्यातील तिसऱ्या कसोटी सामन्यात भारताने दमदार पुनरागमन केलं आहे . हार्दिक पांड्याने पहिल्या डावात इंग्लंडचा निम्मा संघ माघारी धाडत भारताचं सामन्यावर वर्चस्व प्रस्थापित केलं आहे . भारताने दुसऱ्या दिवसअखेर २ बाद १२४ धावांपर्यंत मजल मारली . शिखर धवन आणि लोकेश राहुल यांनी भारताला चांगली सुरुवात करून दिली . सध्या भारताकडे २९२ धावांची भक्कम आघाडी आहे . दुसऱ्या दिवशी उपहारापर्यंत इंग्लंडने संयमी खेळ करत बिनबाद ४६ धावांपर्यंत मजल मारली होती . मात्र उपहारानंतर कूक ( २९ ) आणि जेनिंग्स ( २० ) दोघेही बाद झाले . पुढे इंग्लंडच्या डावाला स्थैर्य मिळत असल्याचे वाटत असतानाच नवोदित ओली पोप बाद झाला . यानंतर इंग्लंडचे फलंदाज ठराविक अंतराने माघारी परतत गेले . दरम्यान दुसऱ्या दिवशीच्या खेळात तब्बल ६ विक्रमांची नोंद करण्यात आली . ० – इंग्लंडमध्ये कसोटी सामन्यात पहिल्या डावामध्ये फलंदाजी करताना ३०० पेक्षा जास्त धावा केल्यानंतर भारत आतापर्यंत एकही कसोटी सामना हरलेला नाहीये . ५ – पहिल्या डावात यष्टींमागे ऋषभ पंतने ५ झेल घेतले . आशियाई यष्टीरक्षकाने कसोटी पदार्पणात सर्वाधिक झेल घेण्याची ही पहिलीच वेळ ठरली आहे . ७ – हार्दिक पांड्याची गोलंदाजीतली ५ / २८ ही कामगिरी इंग्लंडमधली भारतीय गोलंदाजांची सातवी सर्वोत्तम कामगिरी ठरली आहे . १० – इशांत शर्माने अॅलिस्टर कूकला बाद करण्याची ( गेल्या १५ कसोटी सामन्यांचा निकष ) ही दहावी वेळ ठरली . यासह इशांतने आपला सहकारी रविचंद्रन आश्विन आणि ट्रेंट बोल्ट , मिचेल जॉन्सन या गोलंदाजांना अॅलिस्टर कुकला सर्वाधीक वेळा बाद करण्याच्या यादीत मागे टाकलं आहे . दक्षिण आफ्रिकेचा मॉर्ने मॉर्कल या यादीत पहिल्या स्थानावर आहे . त्याने कुकला १२ वेळा बाद केलं आहे . २८ – पहिल्या डावात ५ बळी घेताना हार्दिक पांड्याने अवघ्या २८ धावा मोजल्या . कोणत्याही भारतीय गोलंदाजाची इंग्लंडमधली ही सर्वात किफायतशीर गोलंदाजी ठरली आहे . ३२९ – २०१८ सालात बाहेरच्या मैदानावर भारताची पहिल्या डावातली ३२९ ही सर्वोत्तम धावसंख्या ठरली आहे . दक्षिण आफ्रिका दौऱ्यात सेंच्युरियन कसोटीत भारताने ३०७ धावा केल्या होत्या .